San Telmo Museoa, digitalizaturik | Haria | IRRATIA\nItxita dago Donostiako San Telmo Museoa, baina, digitalki goza dezakegu museoaren aberastasuna. Aurretik museoan izandako jarduerak ikusgai daude ivoox eta youtuben, hori gutxi ez, eta eduki berriak prestatuko dituzte astero konfinamendua iraun bitartean #SanTelmoEtxetik izenburupean. Miren Valverde gonbidatu dugu gurera, bera da museoko komunikazio arduraduna.\nSara AMATRIAIN|2020/04/14 Eguneratua:\nMuseoak bisitatzea ezinezkoa den egun hauetan, Donostiako San Telmo museoak ateak zabaldu ditu birtualki. Museoko webgune eta sare sozialen bitartez edukiak zabaltzen ari dira #SanTelmoEtxetik izenburupean. Miren Valverde San Telmo Museoko komunikazio arduradunak eman dizkigu xehetasunak.\nKoronabirusaren krisiaren aurretik, San Telmo Museoak bazituen noski eduki digitalak, baina, egoera berri honen aurrean neurriak hartu dituzte «San Telmo itxi behar zela ikusi genuenean, argi izan genuen garrantzia berezia eman behar geniola arlo digitalari» esan du Miren Valverdek.\nBeraz, San Telmo Museoko ivoox kontuan museoan bertan egindako hitzaldi eta ziklo ugari aurkituko dituzu, «orain arte sortutakoari balioa eman behar genion» dio Valverdek, eta sare sozialen bidez, egindako hitzaldi eta zikloak destakatzen dituzte. Eduki gehiago aurkituko dituzu beraien youtube kanalean, hitzaldiak, erakusketa laburpenak...\nBaina, eduki berriak ere sortzen ari dira egun hauetan, horietako bat da #STMKuttunak. Astean behin, Museoko erakusketa iraunkorreko pieza bat aukeratu eta horri buruzko informazioa zabaltzen dute. Hemen adibidez, argizaiolari buruz egindakoa.\nKoronabirusa iritsi aurretik museoan ikusgai zeogen Antton Elizegiren argazki erakusketa ere moldatu egin dute «hilabete bat egon zen ikusgai eta pena ematen zigun» dio Valverdek, eta horregatik «etxean genituen baliabideekin» erakusketa moldatu eta bideo bat osatu dute Elizegiren argazkiekin.\nValverdek kulturaren garrantzia azpimarratu du, nahiz eta onartu ere, batzuetan, edukiz «saturatuta» egon gaitezkela. Kulturaren «doakotasunaren» inguruan hausnarketa ere egin du komunikazio arduradunak «sortzaile eta artistek ere, jan behar dute», esan du argi.\n«Museoek gaurkotasun agente izan behar dute» Iban Maiz, Igartubeiti Tolare-baserri Museoko gida.


Jolasean ikastea! — TUlankide MONDRAGON\nIkastea liburu bat irekitzetik, ikasgela batean apunteak hartzetik edo ebaluazio-azterketa batera aurkeztetik haratago doan abentura da.\nHorregatik, Unescok berak (Hezkuntza, Zientzia eta Kulturarako Nazio Batuen Erakundea) gurasoak eta irakasleak bultzatzen ditu “irakaskuntza eta ikaskuntza formaletik haratago joatera eta hezkuntza informala ere aintzat hartzera”.\nIkasleak ahalik eta gehien motibatu behar dira, ikasteko jarduera entretenigarrietan jolastu eta parte har dezaten, krisialdietan adorea altxatu eta ikasteko motibazioa areagotzeko. Eta are gehiago oporretan bagaude.\nUdako koadernoek irakasgai bakoitzaren eduki nagusiak laburbiltzen dituzte eta modu arinean egiten saiatzen dira; hala ere, ikasle askok uste dute “gauza bera baino gehiago” direla. “Udako tareak askoz ludikoagoak izan beharko lukete. Internet daukagu —tresna baliotsua hezitzaileentzat—, non milaka orri baitaude fitxak edo txandako koadernoa baino erakargarriagoak”, aholkatu du pedagogoak. “Kontua da udako eginbeharrak motibatzaileak izatea; izan ere, neguan egiten dugun gauza bera ematen badiegu, ez dugu ezer lortuko, frustrazioa baino ez dugu indartuko”.\nUmeei baliagarri iruditzen zaien eta beren munduarekin zerikusia duten jarduera guztiak oso baliabide egokiak izango dira. Zein? Adibidez, elkarrekin jarduteko aukera ematen duten on line materialak, udako nabigazio-egunkaria idaztea, beren istorioak idaztea, eta neguan, denbora faltagatik, egin ezin diren beste esperientzia batzuk. Cristian Olivék beste bizipen batzuk gehitzen ditu, hala nola belaunaldien arteko elkarrizketa ezartzea, bere gogoetak irakurri eta idaztea edo helduekin gaurkotasuneko gaiak eztabaidatzea.\nUdaberriko entzierro luzea etxean egin ondoren, jarduerak aire zabalean egin beharko lirateke: mendian, kalean, hondartzan... Eta beti haur gehiagorekin, Yolanda Domínguezek dioen bezala, “besteekin erlazionatuz gehiago eta hobeto ikasten dute, nahiz eta distantziak gordez eta maskarez egin”. Eta aurten udako kanpaleku bati uko egin badiogu (batzuk segurtasun eta higieneko araudi berriari lotuta daude), irtenbiderik onena helduen sareak ezartzea da, etxetik ahalik eta denbora gehien ateratzeko.\nIkasturte berriaren erronkak\nUdaberriko konfinamendua gogorra izan da: haur eta nerabeek emozio-karga handia jasan dute eta bakoitzak ahal izan duen bezala jasan du, batez ere familiaren egoeraren arabera. “Ezin dugu esan ezer gertatu ez denik, ikasturtean zehar sentimendu horiek landu behar dira”, dio Yolanda Domínguezek. Nola? Tutoretzak sustatuz, ez bakarrik taldean, baita norberaren izenean ere.\nIzan ere, adingabeek COVID-19ari buruz hitz egin behar dute, nola bizi izan duten konfinamendua, bakoitzak nahi duen bezala —eta ahal duen moduan— beren bizipenak adierazi. Eta helburu hori lortzeko, eskolan bertan espazioak egon behar dira beren kezka emozional eta sozialak kontatzeko, ez hezkuntzakoak bakarrik.\nUrtea osasuntsu hasteko gakoak\nUrte berriarekin helburu eta asmo berriak ere iritsi dira, eta horien artean inoiz ez dira falta gure osasuna gehiago zaintzera bideratutakoak. Ez da erraza helburu horiek bizirik mantentzea. Hasieran errazagoa dirudien arren, denboraren poderioz ahaztu egiten gara, eta ohitura zaharretara itzultzen gara. Asmoetan tinko mantentzeko, zure zerrendan nahitaez falta behar diren 7 aholku eskaintzen dizkizugu, 2022 osasuntsuagoa izateko.


J. Bueno: “Bezeroaren ohiturak aldatu dira eta ostalaritza ere bai” - Orio - Karkara.eus\nJ. Bueno: “Bezeroaren ohiturak aldatu dira eta ostalaritza ere bai”\nJon Agirresarobe 2018-01-31 11:20\nGoazen Orioko eta Aiako errezeta liburua idaztera. Lagunarteko otorduak; paper muturrean gordetako osagaiak eta kopuruak; etxeko jan ohiturak; baratza, errioa eta itsasoa; jatetxeetako sukaldeak... Mahai bueltan gauza asko egin daitezke, interesgarrienak bi: jan eta berriketan egin. Ahal dela ez egin biak batera.\nJulen Bueno Sanchez\nPresa Iberikoa Mojo Picon saltsarekin\nOtsailaren hogeian bi urte beteko dira Julenek eta bere emazte Paloma Tamayo Marinek Baraka zabaldu zutela. Julen zarauztarra da jaiotzez, 1991. urtean hasi zen herrira etortzen eta azken hogei urtetan Orion bizi da. Mugimendu handia dago tabernan, lanean ari da, baina hitz eta lan egin biak batera egiteko gaitasuna du. Gizon txikiak gauzak handiak kontatu dizkigu. Nahiko lan izan dugu sukalde terminoak gaztelaniatik itzultzen.\nElaborazio pixka bat badu aurkeztu diguzun saltsak.\nKanariar Uharteetan ohiko saltsa da, bertakoa, papas arrugadas edo azala zimurtzen zaien patata txikiekin zerbitzatzen da saltsa hau. Markos sukaldariak egiten du gurean. Txerri iberikoaren haragia samurra gelditzen da, sekretoa, pluma edo presa izan daiteke, hirurak eskaini izan ditugu Barakan. Haragi zatiok azken urteetan geroz eta gehiago erabiltzen dira, urtsuak eta zaporetsuak dira gihar artean gantz dezente dutelako. Orain presa ari gara eskaintzen: txerri bakoitzak kilo erdi inguruko bi zati izaten ditu, paletaren ondoko zatia da, borobil formakoa.\nGaztetatik zabiltza ostalaritzan. Zarauzko taberna askotan lan egindakoa zara.\nHamabost urtetatik aritu naiz barra atzean. Zazpi, Itsaso, Salegi izan ziren nire eskola, zerbitzari lanetan aritu nintzen urte mordoxka. Zona aldean Marina Txikin ere jardun nintzen, baita Donostian ere. 1993. urtetik 2004. urtera Zarautz kafetegia taberna eta jatetxea eraman nuen. Oroitzapen oso ederrak ditut: udan langile eta bezero asko biltzen ginen har.\nOstalari askori entzuna da hura bai martxa esaera.\nHala izan. Txikiteoa, bazkariak, meriendak, afariak… eguneko ordu guztietan mugimendua izaten genuen. Koadrila osoak etortzen ziren Eibartik, Gasteiztik, Nafarroatik: askok zer eguraldi egiten zuen galdezka deitzen ziguten, guk beti zoragarria zegoela erantzuten genien. Aperitibo ugari ateratzen genuen, txikiteoa izugarria zen. Jatetxean emandako otorduak gutxi ez eta etxera eramateko paellak prestatzen genituen. Arratsaldean txurroak txokolatearekin, ondoren afariak eta gaueko martxa. Goizetik gauera beti bezeroekin.\nKontatzen ari zaren hori Zarautzen gertatzen zen. Ez da Orioren neurria.\nOrain ez, baina, gogoan dut orduko martxa: neska lagunarengana etortzen nintzen Oriora eta herriko sarrerako eta plaza aldeko tabernetan jende pila egoten zen beti. Herritarrak, basoa eskuan, errepidera aterata egoten ziren. Ostalaritza ikuspegitik herri biziak izan dira Zarautz eta Orio. Bada alde bat: Orion sagardoa edaten da gehiago eta Zarautzen Txakolina.\nZer aldatu da 90. hamarkadatik gaur egunera?\nBezeroaren ohiturak, eta hortik ostalaritza bera. Gaur egun txikitero gutxi daude, Orion hiru edo lau koadrila izango dira ohiturari eusten diotenak. Kontsumoa sakabanatuagoa eta esklusiboagoa da. Umeen zaintzak ez du aisialdirako tarterik uzten, asteburuan eta bikoteka edo talde txikietan dator jendea. Ardoa, garagardoa edo freskagarria hartuko dute. Bat, baina, berezia izango da, norberak hautatua.\nLehen hiru gauza eskaintzen ziren eta hiru zerbitzari nahikoa ziren tabernan erantzuteko. Orain erreferentzia gehiago eskatzen dituzte, eskaintza ugaritu behar izan dugu: ardo taula, freskagarriak, zumoak, urak… Esnea esaterako, bakoitzak berea hartzen du: soiaduna, laktosa gabea, desnatatua, tenperatura batean edo bestean… Horrek baditu bi ondorio: barraren antolaketa egokitu eta zerbitzatzeko jende gehiago behar duzu.\nHona hemen soziologia klasea barraren atzetik emana.\nAurrekoan langile batek kafe hutsa eta Sol y Sombra eskatu zizkidan eta harritu egin nintzen. Zerbitzariak ohitu egin gara buzodun langileei laranja zukuak ateratzera. Gizartea aldatu da, eta barra ere bai: umeak dituenak aste barruan ez du kalera ateratzeko astirik eta osasunaren inguruko kezka ere handiagoa da. Horrek eragina izan du ostalaritzan: gremioan joan-etorri handia dago, aldi baterako ofizio bilakatu da, bokaziodun jende gutxiago dago barra atzean.


«Historikoa da hau» | Kirola | Berria\n«Historikoa da hau»\nOrio bi banderekin etorri da Galiziatik, Eusko Label eta Euskotren ligetakoak irabazita. Aurreneko kluba da halakorik lortu duela. Bolada bikaina darama, bere hiru ontziek zazpi bandera irabazi baitituzte.\nOrioko arraunlari, patroi, ordezkari eta zaleak, herenegun gauean, herrian egindako harreran. KARKARA Tamaina handiagoan ikusi\nIgandero harrera arraunlariei. Oriotarren agendetan, ezinbesteko ekitaldia ari da bihurtzen banderen ospakizuna. Klubeko hiru traineruek ez dute ia-ia asteburu bakar bat ere barkatzen: gizonezkoen nagusiak lehen bi estropadak irabazi zituen Eusko Label ligan, eta baita azkeneko bandera ere, asteburuan Galizian jokaturikoa; B taldeak bi garaipen bildu ditu KAE 2 ligan, azkenekoa aurreko larunbatean; eta emakumezkoen taldeak bi bandera daramatza Euskotren ligan, azkena Galizian lortu duena. Traineru denboraldia hasi baino ez, eta dagoeneko zazpi bandera batu dituzte oriotarrek, eta hiru taldeak doaz lehen postuan beren ligetan.\nHori dena kontuan izanda, ez da harritzeko arraunlariak laino batean sentitzea: «Hau historikoa da», esan dute Itxaso Azkonobietak (Orio, Gipuzkoa, 1987) eta Ibon Arrutik (Orio, 1987). Oilo ipurdia ere jartzen zaie emaitza bikain horien atzean zer dagoen gogoratzen dutenean. Esanguratsuak dira, alde horretatik, Azkonobietaren hitz hauek: «Neguan denok ibili gara klubean lanean, bakoitzak ondo ikusi du besteak zenbateko beharra egin duen, eta, orain, zurekin lanean aritu den hori banderak irabazten ikustea hunkigarria da».\nPuntaren puntan egotearen egoera kudeatzea samurra da oso, beste kontu petralagoen aldean, askoz okerrago baitago atzeko zuloan dabilen arraunlari multzoa. Arrisku handiena goian dabilenarentzat gehiegi harrotzea izan ohi da, lo hartzea, dena egina duela sinestea, baina ez da hori Orioren kasua. Arrutiri liga irabazteko hautagai nagusi direla aipatzea nahikoa da haren erantzunean taldearen barruan harrokeriarik ez dagoela konturatzeko: «Liga irabazi? Tokitan da oraindik iraila. Guk aipatu ere ez dugu egiten gure artean. Ondo ari gara; neguan oso lan ona egin dugu, baina poliki joan behar dugu. Hondarribia gertu daukagu, eta beste talde batzuek ere egingo dute gora aurrerago». Antzeko pentsamoldearekin dabil emakumezkoen taldea ere, Azkonobietak azaldu duenez: «Estropadaz estropada goaz, eta ikusi dugu nolako maila dagoen ligan. Huts txiki bat nahikoa da kolpea hartzeko, eta ondo ikasi genuen hori Lekeition, Arraun Lagunak-ek irabazi zigunean».\nCoruñako (Galizia) bigarren jardunaldian, bi estropada ezberdin bizi izan zituzten. «Bezperan alde txikia atera genion Santurtziri, eta igandean, bete-betean atera ginen, baina Hondarribiak ondo estutu gintuen. Baina gai izan ginen une erabakigarrian, bukaeran, banderari eusteko». Bandera irabazteko modu horri aparteko garrantzia eman diote taldean, eta amore ez emateko gaitasuna ere bada lana biribiltzea.\nAzkonobietak eta taldekideek, aldiz, erabat menderatu zituzten aurkariak igandean, «garai honetan egin daitekeen lanik biribilenera asko gerturatuz», eta balio handia eman dio horri: «Orain arteko estropada osoena izan zen. Entrenatzailea [Xanti Zabaleta] sekulako lana ari da egiten talde izaeraren inguruan, eta igandekoa entrenamenduan erakusten dugunaren oso antzekoa izan zen».


Bi anaia Anaitasunako finalera | Kultura | Berria\nXabat Illarregi eta Joanes Illarregi anaiak, zortziko txikiko ariketan kantari. JAGOBA MANTEROLA / FOKU\nLesaka herri berezia da/ zalantza izpirik ez dago/ baina gaurkoan egin nahi nuke/ pixka bat bereziago» kantatu zuen, lehen agurrean, Joanes Illarregik. Arratsaldea berezia izatea lortu zuen leitzarrak, saioa irabazteaz gain finalerako txartela ere lortu zuelako. Azken finalaurrekoa jokatuta erabaki da zer zortzi bertsolarik kantatuko duten finalean: Eneko Lazkoz, Joanes Illarregi, Xabier Terreros, Eneko Fernandez, Julio Soto, Xabat Illarregi, Julen Zelaieta eta Xabi Maia. Lehen aldiz kantatuko dute finalean Joanes eta Xabat Illarregi anaiek, 19 eta 17 urterekin. Beraz, azken urteetako finalik gazteena izanen da. Orain bi urte bezala, ez da emakumerik izango finalean.\nGiro berezia zen Lesakan: sarrerak astebete lehenago bukatu ziren, eta ikus-entzuleek ilara egin behar izan zuten aretora sartzeko. Bertso gosez ziren entzuleak, eta gogor txalotu zuten bertsolarien lana. Gazte asko bildu ziren saioan, eta Fernando Anbustegi aritu zen gai jartzaile lanetan.\nJoanes Illarregik saio borobila osatu zuen hasi eta buka; ale ederrak utzi zituen ariketa denetan. Eneko Fernandezekin batera kantatu zuen zortziko handian. Bikotea eta lankideak ziren, eta nagusiak erran berri zien ezin zituztela oporrak batera hartu. Zorrotz ekin zion Fernandezek: «Nik luzarora luzatu nahi dut/ Joanes gaur begirada/ umeak pozik dabiltza baina/ gu noiz elkartuko gara?». Arrazoi sendoak botaz, Illarregik fin borobildu zuen ariketa: «Ni gabe bizi zaitezke eta/ arren egon zaitez lasai/ ez urduritu bien oporrak/ elkartu nahi horien zai/ hau ongi dago biek aparte/ hartu behar baitugu jai/ hola lanetik deskantsatzen dut/ eta zugandik ere bai».\nZortziko txikiko ariketan ere ale ederrak utzi zituzten denek. Fernandezek eta Untxalok osatuko ofizioa izan zen denetan txalotuena. Lagunak ziren, eta, Untxalo estresatuta zebilenez, jolas parke batera joan ziren. Errusiar mendian buruz behera gelditu ziren. Fin ekin zion Untxalok: «begiratu nazazu/ begiak itxita/ titiak eskotetik/ atera zaizkit ta». Umoretsu erantzun zion Fernandezek: «kolpe txiki batean/ ni estresatu naiz». Berriro itzultzeko proposamena egin zion Untxalok, eta bukatzen asmatu zuen Fernandezek: «berriro bueltatzea/ dugu plan itzela/ baina nork erran dizu/ jaitsiko garela?».\nHamarreko txikiko ariketan utzi zituzten bertsolari denek alerik polit eta osoenak. Guraso izatekotan zen bikotea osatzen zuten Sanjurjok eta Joanes Illarregik. Sanjurjok haur txikia aitatxi-amatxik zaintzea nahi zuen; Illarregik, aldiz, haur eskolara joatea. Zorrotz hasi zen Illarregi: «baina muga dezagun/ euren harremana/ familia ez dadin/ bilakatu lana». Fin erantzun zion Sanjurjok: «umearentzat ere/ ona izango da/ eskolara joateko/ badago denbora». Bertsoaldia fin borodildu zuen Illarregik: «espezialistak dira/ ta hortarako daude».\nAriketa berean, Fernandez eta Alkaiza greba egiten ari ziren. Fernandezek pintxo bat jatera joateko proposamena egin zion Alkaizari. Arrazoietan sendo ibili zen Alkaiza saio guztian, eta zorrotz ekin zion bertsoaldiari: «gose izan zaitezke/ baina ez eskirola». Fernandezek ere zorrotz erantzun zion: «Nire Saioa nago/ gaur grebaren alde/ zerbitzu minimoak/ zertarako daude?». Elkarrizketa polita osatu zuten biek.\nXabat Illarregik eta Untxalok ere saio polita egin zuten hamarreko txikian. Bikote erretiratua ziren. Illarregik aurreztutako diruaz disfrutatu nahi zuen; Untxalok, aldiz, ondorengoentzat gorde. «Gizon bat ez al zara/ fin eta normala/ egin zazu baratza/ bertzeek bezala» ekin zion Untxalok. « Ze ez gastatuz gero/ hau da nire hitza/ ez duzula merezi/ onartzen zabiltza» erantzun zion Illarregik.\nKlima aldaketaren gaia izan zuten puntu erantzunetan. Xabat Illarregi bereziki fin ibili zen ariketa horretan; azkar eta zorrotz erantzun zituen Anbustegik jarritako hiru puntuak. «Suteek erre dute/ gure ingurua»bota zion hirugarrenean eta zorrotz erantzun zuen Illarregik: «zein izango da baina/denaren burua/buru askorik ez du/nere aburua/ izorratzen du bera/ bizi den mundua».\nGai beraren ertz ezberdinak\n«Egutegiari begira zaude, luze doa denbora». Bertsolariek ertz ugari atera zizkioten kartzelako gaiari, eta entzuleek bereziki eskertu zuten bertsolarien freskotasuna. Abortatzera doan emakumearen azaletik kantatu zuen Alkaizak, ale politak utziz: «begiak dira epaimaitxo bat/ ta hitzak berriz latigo/ ... eta damurik ez dut sentitzen/ eta eginen nuke berriro» bukatu zuen.\nSanjurjok kartzelatik ateratzeko zain dagoen presoaren rola hartu zuen , eta bukaera polita eman zion saioari: «beti ixa bat markatu ohi dut/argia itzali eta gero/ eta negarra ateratzen zait/ ia gauero-gauero».\nSanjurjoren bide bera hartu zuen Joanes Illarregik. Lehen bertsoan egoera kokatu ondotik, bigarren bertsoan borobildu zuen arratsalde osoan egindako lan borobila: «mesanotxean daukat saskia/ irakurtzeko badut astia/ kartzela hontako nere pasada / ez da izandu eztia/ begia malkoz bustia/ barruan malaostia/ nahastuta tripa azpia/ egunen batean aterako naiz/ ta ikusi eguzkia/ eta orduan bizituko dut/ bizi ez dudan guztia».\nFinala Iruñeko Anaitasuna kiroldegian jokatuko da, martxoaren 23an, 17:00etan.


Salbuespen ildoa nagusi - GARA\nBERRIA |Pello Urzelai 2011/3/24\nSalbuespen ildoa nagusi\n(...) Salbuespenean oinarritutako politikari men egin diote Auzitegi Gorenean, ohiko aho-batekotasunik gabe bada ere. Ezker abertzalearentzat salbuespeneko legea eta salbuespeneko interpretazioa erabiltzen dutela erakutsi dute berriro ere. Zaila da ulertzea nola har daitezkeen aintzat Estatuaren abokatuak eta fiskalak erabilitako argudioak; izan ere, mesfidantzan, aurreiritzian eta prebentzioan oinarritutakoak dira. Baina ulertzeko zaila zen nola oinarritu zitezkeen Estatuaren abokatuaren eta Fiskaltzaren inpugnazioak funtsik gabeko polizia txostenetan, eta egin zuten.\nBadaezpadako legez kanporatzearen ildoa nagusitu da Auzitegi Gorenean, baina bataila juridiko-politikoa ez da amaitu. Sortu alderdia legeztatzeari buruzko ahaleginaren bigarren kapitulua Auzitegi Konstituzionalean izango da, baina baliteke udal eta foru hauteskundeak baino lehenago ez izatea. Maiatzeko hauteskundeetan parte hartu ahal izateko, apirilaren 7rako erregistratuta izan beharko luke alderdi berriak, hauteskunde batzordean ordezkari orokorrak izendatu ahal izateko. Horrelakorik gertatzen ez bada, auzi politiko-juridikoaren beste borroka-eremua hauteskunde-zerrenden inguruan kokatuko da. Zerrendak izango dira balizko inpugnazioen helburu berriak.\nAlderdi batzuek, UPNk kasu, ezin izan dute disimulatu beren urduritasuna gerta daitekeenarekin, eta Fiskaltzari eskatu diote eskua sartzeko EA eta Herritarren Garaia bultzatzen ari diren egitasmoari. UPN aurreikusten ari da indar metaketa berri bat antolatzen ari dela, Nafarroan bere nagusitasuna auzitan jar dezakeena. Oraindik ez dago argi nola egituratuko den metaketa hori, baina Euskal Herrian azkenaldian gorpuzten ari den egoera berriaren araberakoa izango da. Beste oztopo lasterketa bat izango da, Auzitegi Gorenak atzo Sorturi buruz ebatzitakoa ikusita.


BTS World Tour erakusketak Breathtaking AR Edukia - NAB Show News by Broadcast Beat, NAB Show-ren esatari ofiziala - NAB Show LIVE\nHasiera » Berriak » BTS World Tour-ek AR Edukien paregabea erakusten du\nBTS World Tour-ek AR Edukien paregabea erakusten du\n- Bira berritzaileak mozorroen fluxu irtenbideak eta disimulatzeko tresna indartsuak erabiltzen ditu birarik handiena AR edukietarako -\nLondres, Erresuma Batua, 9 urria 2019 - Boy band BTS-ek 15 milioi album baino gehiago saldu ditu mundu osoan, Hego Koreako garai guztietako artista salduena bihurtuz. Mundu osoko mendekuarekin jarraitzen dute mundu osoko zaleek euren 'Love Yourself: Speak Yourself' Munduko birarekin.\n20 data bira 2018-en hasi zen eta arrakasta handiz jaso zuen taldearen goi mailako biraren estadioaren luzapena da. Londresko Wembley estadioaren sarrerak bi minuturen buruan saldu ziren. Ekoizpen berritzaileak gx 2 media zerbitzariak mozorrotzen ditu bideoaren edukia gidatzeko, eduki generatiboak integratzeko eta AR edukiak errendatzeko.\nBig Hit Entertainment konpainia kudeatzaileak, zuzendari sortzaileak Plan A eta ekoizpen diseinatzaileek FragmentNine-k tourra jaialdi handi bat bezala pentsatu zuen zaleekin komunikatzeko diseinatutako abesti bakoitzarekin. Emanaldien artean, puzgarriak, ur kanoi bat, pistola hautsa eta su artifizialak eta ikusleen parte-hartzea ARMY BOMB makilekin eskuz esku daude. "Trivia: Love" abestiarako, umore misteriotsua sortzen da AR zuzenekoarekin, zuzeneko kontzertu batengatik.\nLIVE-LAB Co., Ltd. (Argiztapen eta Visual Expression Laborategia) ibilbidea mozorrotzea erabiltzea gomendatu du "bira luzean aldagaiak aldatzeko duen malgutasun eta egonkortasunagatik", azaldu du Alvin Chu zuzendari nagusiak. LIVE-LAB Seulen oinarritutako mozorro estudioko bikotea da.\nBig Hit, A plan eta FragmentNine-ren arteko elkarrizketetatik jaio zen Errealitate areagotua Trivia: Love maitasuna erabiltzearen ideia. Taldeak erreferentziazko bideo batzuk izan zituen, salto ikaragarria lortzen zutenak, baina ARk ia ez zuen bere bidea topatu aisialdiaren industrian.\nFruta napkin ideia horiek errealitate bihurtzeko, FragyNine-k, Jeremy Lechterman eta Jackson Gallagher diseinatzaile nagusiek osatutakoa, bere denbora luzeko kide eta lagun guztiei hurbildu zitzaien All of Now Now-en (AOIN) beren aukerak esploratzen hasteko.\nHurrengo asteetan, hainbat ideia errebotatu ziren denen artean, azkenik, abestiaren estiloa eta aurrerapena sartu zituzten arte. AR edukia, azken finean, artistak hitzekin, formaz eta bihotz motiboez osatua zegoen.\nEkoizpen entseguetan, AOINek eszenatokiaren eredu eskala erdi bat eraiki zuen AR kamerak eta mugimenduen jarraipena probatzeko, hau ez baitzen apaletik ateratzeko ideia bakarra, lantegia behar zen. Horri esker, FragmentNine, A Plan eta AOIN ere edukiei buruzko berrikuspenak egin ahal izan ziren in situ entseguak egin aurretik.\nAOIN arduratu zen AR estadioaren eskalan bira integratzeko, lehendik zegoen kamera eta bideo sistema erabiliz, eta hori ez zen balentria txikia. Bira uste da AR erabiltzen duen lehena estadio multidokiko bira batean.\n"Sormenez, artistei, zuzendaritzari eta produkzioari lagundu behar genien zerk dakartzan AR edukiak eta nola ikusiko luketen", azaldu du Kevin Zhu-k, AOINen AR Edukien Diseinatzaileetako batek. "Azken produktuan eragina duten aldagaiei buruzko eztabaida eta bezeroen heziketa asko inplikatu ziren: argiztapena, tamaina / eskala, kolorea, aurreko plakaren konposizioa eta gehiago. Eztabaida mota hau beharrezkoa zen AR grafikoen teknologia eta inplementazioa hain berriak zirelako eragile nagusientzat. Azkenean, oso esperientzia ona izan da inguruan, eta ikasgai horietako batzuk proiektuetara eramango ditugu. "\nAlde teknikoan, AOINek AR lan-fluxuen integrazioarekin lotutako ezezagunak gainditu behar izan zituen, oharrak Producer eta AR Content Designer, Berto Mora. "Proba ugari egin ditugu gure estudioan, non guztia kontrolatutako ingurune batean funtzionatzen duen. Hala ere, lekuan zaudenean mundu osoko arazoei aurre egin behar diezu. Teknologia hau asko berria denez, ezezagunak diren gaiak eta idatzi gabeko funtzio ugari landu behar ditugu. Gure kideekin estu lan egiteak, esaterako, mozorroak, lan-fluxu horiek mundu errealean funtziona dezan behar duguna lortzeko aukera ematen digu ".\nAOIN ekoizle exekutiboa Danny Firporen arabera, "estadio eskalan errendimendua ulertzea faktore garrantzitsua izan zen. Estadioaren ezarpen handiak esan nahi zuen interpretea ia txikiegia zela ikustea lehen lerroan zeudenentzat izan ezik. Ikusleen portzentaje garrantzitsu batek ikuskizuna ikusi eta antzezlea ikusiko luke IMAG pantailetan AR efektuekin. "\nMozorroen fluxua funtsezkoa izan zen sormen edukiaren inguruko erabakiak hartzeko, AR erabateko prestaketa osoa eduki gabe. Firpo-k azaldu duenez, "mapaketa espaziala gx 2-en nahiko erabili genuen, eta horrek kameraren posizioak eta AR efektuak ia blokeatzea ahalbidetzen zigun gure estudioan. Zuzendaritzak aldaketa eta berrikuspenak urrunetik onar ditzake mozorroaren etapa errendatzeko bideoa errendimenduaren proxy birtual gisa. "\nMozorrotzea kamera motaren jarraipen sistemarekin integratzeak AOIN kamera birtualaren objektuak mozteko software GUIarekin denbora errealeko lenteekin eta 6D posizioko datuekin kamera mota batetik jaso eta emititzeko irteera lotzea ahalbidetu zuen. stYpe-ren Redspy sistema eskuko kamerarentzako erabili zen eta Vinten Tracking burua erabili zen kamera geldirik zegoen FOH kameraren igoera posizioan jarraitzeko.\n"Etapa birtuala lerro eszenikoarekin ezin hobeto moldatu behar genuen, eta zuzeneko kameraren bidez gx 2-en sartu ahal izan genuen lerrokatzea", azaldu du Touring ARko ingeniari Neil Carmanek. "Beraz, mozorroa denbora errealean konposatzeko tresna indartsua bihurtu zen eta horrek ikuspegi eta posizioetarako behar genituen egokitzapenak ulertzen lagundu zigun. FragmentNine-k proiektuari eskaini dizkigun etapa birtualak primeran eskalatu ziren mundu errealeko espaziora. Mozorrotzeko softwarearen barruan eskala egiaztatzeak mundu erreala eta mundu birtuala lerrokatzea erraztu zuen. "\nMozorrotuta Stype sistema konektatu guztiak zero puntu unibertsal batean adostu zirenean, grafiko guztiak aterako liratekeenak, zerbitzariak AOIN baimendu egin zuen entseguetan grafikoen elementu indibidualak zehatz-mehatz mugitzeko. Honek AOIN lagundu zuen interpreteen eta grafikoen arteko mugimendu interaktiboak koreografian. "Disimulatzeko zerbitzarian softwarearen hardwarearen egonkortasuna eta malgutasuna bira luze baten arrakasta izateak asko laguntzen du", dio LIVE-LABen Chu.\n"LED pantaila handian proiektatutako irudia kontrolatzea garrantzitsua da elementuen harmonia orokorrean, eta mozorroak funtzionamendu ahalmen egonkorrak eta indartsuak erakusten ditu", gehitu du A Kim Planaren zuzendari sortzaileak.\nJackson Gallagher eta Jeremy Lechterman ziren FragmentNine-ren produkzio-diseinatzaileak.\nmozorrotzeko teknologia plataforma gaitzen du profesional sortzaileak eta teknikoak maila gorenean zuzeneko ikusizko esperientzia ikusgarriak irudikatu, sortu eta emateko.\nKontzeptuak errealitate bihurtuz, mozorroak bulegoak ditu Londres, Hong Kong, New York, Los Angeles eta Shanghai, talde teknikoekin bezero guztiei laguntzeko, baita 50 herrialdeetan erregistratutako salmentak ere.\nBazkideen sare global gero eta handiagoarekin eta munduko talentu bisualen diseinatzaile eta talde teknikoekin batera lan egiten du kontzertu gidatuak artistentzat, tartean U2, The Rolling Stones, Beyoncé, Pink! eta Ed Sheeran, zuzeneko gertaerak, besteak beste, Coachella eta Moskuko Nazioarteko Jaialdia, antzerki produkzioak Frozen eta Harry Potter, esate baterako, gero eta gehiago dira filmak, zuzeneko telebistako emanaldiak, korporazio eta entretenimendu ekitaldiak - mozorroa hurrengo belaunaldien arteko lankidetzarako tresnak eraikitzen ari dira artistak eta teknologoak beren ikuspegia gauzatzen laguntzeko.\nerrealitate errealitate areagotua (AR) grafikoak kontzertua mozorrotzeko integrazioa zuzeneko gertaera A / V Media zerbitzaria Loreak eta geziak TVU sareak Ultra HD foroa Bideo ingeniaria\t2019 10--09\naurreko: Goldcrest Post eta CinePointe Aholkulariek Film Delivery tailerra antolatuko dute\nHurrengoa: CCTV Dragon Boat lasterketan irabazi du Lectrosonics Digital Hybrid Wireless-ekin


Aloñako Igoera domekan - Debagoiena - Goiena.eus\nAloñako Igoera domekan\nEduMendibil 2006-04-28 12:12\nAloñako Igoera jokatuko da domekan. Euskal Herriko mendi lasterketen koparen barruan bigarren proba izango da Oñatikoa. Lehenbizikoa aurreko domekan jokatu zen, Beran .\nIaz Aloñan garaile izan zen Iounut Zinkak irabazi zuen Nafarroan. Domekan ere bera da proba irabazteko faborito nagusia. Iaz ordubete, 14 minutu eta 13 segundoko denbora egin zuen. Gasteizen bizi den errumaniarrak sasoi betean dagoela erakutsi du\nDomekan 240 lagun inguru izango dira lehian. Euskadiko selekzioko kideak ez dira Oñatin izango, maiatzaren 7an, Munduko Txapelketaren barruan, Mexikon lasterketa dutelako.\nAloñako probari dagokionez, hainbat eztabaida ondoren, antolatzaileek iazko ibilbideari eutsi diote: lasterketa 10:30ean hasiko da Oñatiko plazatik eta Aloñara bidean Urtiagainetik eta Belarretik igaroko dira korrikalariak, bi puntu horietan jan eta edateko aukera izango dutelarik. Aloñako gurutzera iritsi ondoren, jaitsierara igoerarako erabilitako bide beretik egingo dute partaideek: beherantz, Belarren eta Gorordon egongo dira horniketa puntuak.\nZalantzarik gabe, ibilbide gogorra da Aloñako igoerakoa, irteera puntutik Aloñako gainera (1.238 m) 1.000 metro inguruko desnibela baitago. Urtiagainetik Belarrera doan bidexka hartuta, maldak gogorragoak dira tarte horretan. Ibilbideak, 16,5 kilometroko luzera dauka eta horietatik hiru inguru asfaltoan egingo dira.\nIkusleen erantzun ona\nAntolatzaileak pozik agertu dira iaz lasterketak izandako erantzunarekin eta aurten ere ikusleen aldetik erantzun ona jasoko dutela espero dute. Aloña Mendi Kirol Elkarteak antolatzen du proba. Maila ezberdinetan sari ugari banatuko dituzte domekan. Sari banaketa ekitaldia Oñatiko plazan egingo da, 13:30ean.


Sopelako Udala - Kosta Trail-ak, berriro ere, kutsu solidario bikoitza izango du\nZu hemen zaude: Hasiera Albisteak Kosta Trail-ak, berriro ere, kutsu solidario bikoitza izango du\nEkainaren 11an Sopelan ospatuko den Kosta Trail-aren hamabigarren edizioak, bigarren urtez, kutsu solidario bikoitza izango du.\nOkasi honetan, Kosta Trail-aren babesleek, hots, Forum Sport, Salomon eta Laboral Kutxak, bildutako dirua honako bi elkarteetara bideratuko dela erabaki dute: ASVIDIA “Bizkaiko Diabete Elkartea” (hirugarren urtez errepikatzen duena) eta ALCER BIZKAIA “Giltzurrunetako Gaixotasunen Kontrako Lehiaren Elkartea”.\nIrabazi asmorik gabeko bi elkarteek dirua 4 modalitateetako parte hartzaileek ordaindutako inskripzioetatik jasoko dute, besteak beste: Mendi Lasterketa (30km), Mendi Erdi Maratoia (21km), Mendi Ibilaldia (20 km) eta Ibilaldi Familiarra (10km).\nKosta Trail, bere hastapenetatik, kutsu solidarioa izan du eta irabazien zati bat elkarte desberdinetara bideratu izan du, besteak beste: la Cuadri del Hospi, Eugenia Epalza Esklerosi Anizkoitzaren Euskadiko Fundazioa edota ASPANOVAS, Bizkaiko minbizidun haurren gurasoen elkartea.\nKosta Trail-ean bildutako dirua hurrengo urtean proiektu bat abiarazteko bideratuko dute. 2018an elkarteak giltzurrun gaixotasuna duten estatu mailako gazteen topaketa sortu nahi du. Asteburu batean helburu bikoitzarekin elkartuko dira: alde batetik, egunerokotasunetik irteteko espazio bat erraztea, eta beste alde batetik, giza-erlazioen katalizadore gisa jardutea, laguntasun taldeen sorrera bultzatzeko.\nASVIDIA Bizkaiko Diabete Elkartearen kasuan, diru laguntza diabetesa duten pertsonek, gaixotasunaren egunerokotasunean kirola praktikatzeak suposatzen dituen erronka eta onurak modu praktikoan ikasteko bideratuko da.


HEZKIDETZAN ESKU HARTZEN talde-bloga: 2015-11-01\nGENERO INDARKERIARI EZ!!!\nEstatu mailan, iaz, 54 emakume hilik, 3 EAEn. Estatuan 126.742 salaketa egon ziren, 2013an baino %1,5 gehiago, bost urtez behera joan ondoren. Haietariko 3.990 EAEn. 2014an EAEn genero-indarkeriak eragindako emakumeen biktimizazio kopurua 5.125koa izan da. 83 feminizidio Estatuan. Zenbaki hauek hotzikarak sortarazten dizkigute baita gazteek gainerako herritarrek baino tolerantzia handiagoa dutela genero-indarkeriaren aurrean jakiteak ere. Izan ere, umeak garapen prozesuan gizarteratze agente guztien eraginez dikotomia sexistak ikasten joango dira eta batera indarkeriaren kontzeptualizazioa eraikitzen joango da.\nHau dela eta, genero-indarkeria agertuko da identifikatzeko era nabariagoan, fisikoa, sexuala, ekonomikoa eta egiturazko indarkerien kasuetan edo zailagoan, psikologikoa, sinbolikoa edo mikromatxismoa indarkerienetan.\nIndarkeriaren eskalada arrunta mikromatxismotik, abusu psikologikora pasatu, eraso fisiko eta sexualarekin jarraitu eta, kasurik txarrenetan, erailketara ailegatzea izan liteke.\nHezkidetzak emakumeen aurkako indarkeriaren eliminazioaren alde lan egiten du. Dikotomia hierarkizatuak gaindituz, estereotipo sexistetatik at, neskek zein mutilek bere indibidualitatea eta ahalmen guztiak garatu ditzaten nahi du.\nGaian sakontzeak aukera eman dit errealitateaz konturatzeko; indarkeria mota desberdinak ezagutzeak eta leunen eta egunerokoak erailketara hel daitezkeela jakiteak zer garrantzitsua den azken hauek ere bistaraztea eta desagerraraztea. Ez da epe laburrean lortuko, Sevillako Unibertsitateko katedrunak dion bezala Elmachismo invisible y los micromachismos bideoan: “el machismo invisible y los micromacismos están infiltrados hasta los tuétanos de la vida cotidiana”.\nGenero-indarkeria definituko nuke modu honetan: emakumeek emakumea izateagatk jasaten dituzten mota guztietako tratu txar guztiak, fisikoak, sexualak, ekonomikoak, psikologikoak baita leunenak eta egunerokoak ere. Bestalde, indarkeria simbolikoa da bide sinbolikoaren bidez eragiten duena; ikustezina dena eta onartezin diren jarrerak natural gisa sinestera eramaten gaituena.\nEgindako jardueretan, batetik, genero-indarkeriaren isla diren adierazpen zerrenda bukaezina dela eta beraz, esku-hartzeari ekin behar diogula hori desagertzeko. Bestetik, berdintasuna eta emakumeen ahalduntze islatzen dituztenak ere badaudela, beraz, horiek hainbat gauza ondo egiten ari direneko seinaleak direla eta ildo horretatik jarraitu behar dugula ondorioztatu dut.\n“Umeen munduan ez da emakumeak jotzen” bideoari dagokionez, sakonki hausnarrarazi gaituela uste dut. Alde batetik, umeak txiki-txikitatik hezi behar ditugula joera sexistak eta diskriminatzaileak ezabatzeko eta aitak eta amak inplikatu behar ditugula ildo beretik joan daitezen argiago ikusten da orianidik. Beste alde batetik, emakumeen indarkeriaren kontrako edozein material aukeratzen dugunean, ondo aztertu behar dugula eta “osagai” guztiak kontuan hartu behar direla mezu egokiak bidaltzeko.\nAmaitzeko, nire ustez ikastetxean landu beharreko erronkak dira:\nGenero-indarkeria identifikatzeko gaitasuna sustatzea eskola komunitate osoan.\nMaskulinitate hegemoniko eta feminitate subordinatuen ereduak kolakan jarri eta beste eredu positiboak erakutsi.\nEstereotipo sexistak eta heteronormatibitatea gainditzen dituen heziketa afektibo-sexuala bermatu, non agresio sexistak zentzurik ez duen.\nHizkuntza hezkidetzailea ikastetxeko esparru guztietan erabili (ahozkoa, idatzitakoa eta ikonografikoa edozein euskarritan), baita kanpoko erakundeekiko harremanetan.\nCurriculuma eta materialak aztertu edozein genero-indarkeria moten aztarnak deuseztatzeko, estereotipo sexistarik gabeko emakume eta gizonen presentzia orekatua sustatzeko eta emakumeen jakintza eta garapen sozialerako egindako ekarpenak txertatzeko.\nEspazioen egitura eta erabilera analizatu, parekide eta segurua bermatzeko beharrezkoak diren aldaketak sartuz.\nETIKETAK #hezkisa, Genero-indarkeria\nGenero indarkeriaren kontra eskolatik\nHezkidetza esku hartzen Kurtsoan badago oso ongi idazten duen jendea eta hizkuntza ederki manejatzen duena. Ni ez naiz hoietakoa, eta nere aportazioak xumeak dira eta eskolaren eguneroko martxa ikusita, burura etortzen zaizkidanak.\nEtorkizunean tratu txar emango dituztenak, gure gaur egungo eskoletan daude. Gure eskuetatik pasatzen dira. Honek batetik kriston ardura da irakasleontzat baina bestetik kriston aukera .\nNik 54 urte ditut. Beraz, urte dexente daramazkit irakaskuntzan , LHko irakaslea naiz eta gaur egun gehien kezkatzen nauena, eta gehien zaintzen dudana ikasleekin " harremanak " dira.\nOrdu eta egun asko pasatzen ditugu elkarrekin eta datu asko ditugu irakasleok.\n. Badakigu, ikasle bakoitzaren bizitza, zailtasunak, zenbait kasuetan familia egoera oso gogorrak... Beraz, ahal dugu irudikatu dugun ikaslea, hamar urte barru. Honek guztia aukera ematen digu, gelan gauza asko lantzeko, asko hitz egiteko.\nIrakasleak sentitzen dugu curriculumaren presioa, eta harremanetaz edo geletan gertatzen direnetaz, presaka eta korrika hitz egiten dugu denbora ez galtzeko.\nNi gaur egun saiatzen naiz "toleranzia 0 " izaten gelan gertztzen direnen jarrera sexista, matxista, indarkeriakoak, edo errespetuz gabekoak. Geratzen dut klasea behar ditudan guztietan eta lasai saiatzen naiz gertatutakoa aztertzen ikasleekin batera.\nMarian Morenok hitzaldi batean esan zuen ikerketa batean ikusi dela noizbait genero indarkeria landu duten ikasleen artean, aukera gutxiago zegoela egoera hauek emateko.\nNik gar egun eskolan gehiago landu nahi dudan gaia , ez ikustearena egiteraena da. Ez da nahikoa tratu txar ez ematea, indarkeriazko jarrera baten lekukoa baldin dira ere, inplikatuta sentitzea.\nAzaroaren 25ean " Emakumeen indarkeriaren kontrako eguna" dela eta, Berritzegune nagusitik bidali dute eskoletara proposamen bat hain zuzen aipatutako " ez ikustearena" gaia lantzeko.\nGure eskolan erabiliko dugu .\nBeno kurtsokideak, asteburu polita izan!\nETIKETAK #Elo, Genero-indarkeria\nEdonori kalte egin diezaiokeen ekintza fisiko nahiz ahozkoa indarkeria da. Ekintza hauek modu jarraian gertatzen badira, tratu txarretan oinarritutako harremanak dira.\nIndarkeria fi sikoa da identifikatzen errazena eta mobilizazioen, iritzi kritikoen, sentsibilizazio kanpainen edota unitate didaktikoen bitartez lortu da honekiko jarrera arbuiagarri eta orokorra gure gizartean, errotik desagertzea lortu ez den arren.\nBatzuetan, indarkeria leuna eta ikusezina izan daiteke. Harremanetan mehatxuak eta irainak ematen direnean, beste pertsona baloratzen ez denean, bestearen bizitza kontrolatzen denean, lagunengandik bereizten saiatzen denean, norbait beste pertsonen aurrean barregarri uzten denean edota gaizki ateratzen den guztiaren errua botatzen denean. Egoera hauek pertsona gaizki sentiarazten dute bere autoestimuan eraginez, indarkeria psikologikoa da.\nBestalde, badira indarkeriazkotzat hartzen ez diren ekintzak baina ondoeza edo ezerosotasuna sentiarazten dutenak pertsonen sentsibilitatea urratuz: generoaren estereotipoekin bat ez etortzeagatik esamesaka aritzea, txiste sexistak, keinu lizunak... Maila kontua da, baina hala ere, ezin da ukatu hori ere indarkeria dela.\nIndarkeria sinbolikoa indarkeria leuna, hain da leuna, pertsona askorentzat ikusezin bilakatzen dela eta normaltasunez estaltzen dela. Identitate kulturalaren, tradizioaren edo egunerokotasunaren barne balego bezala inkontzienteki erabiliaz.\nETA ESKOLETAN ZER ?\nTratu txarrak ekiditeko tratu onen bidean lan egin behar dugula uste dut. Tratu onetan hezteko auto-estimua, berdintasuna eta trataera egokiak bultzatzea ezinbestekoa da.\nTratu txarrei aurre egiteko bide bat tratu onak garatzearena da.\nPertsonen arteko harremanen eredua neurri handi batean transmititu egiten da. Tratu txarrak ekiditeko ondo tratatzen ikasi beharra dugu.\nEra guztietako tratu txarrak identifi katu eta tratu onerako tresnak eskaini . Balore aldaketa eragin behar dugu pertsona guztion berdintasuna landuz neska edo mutil jaiotzeagatik ezarritako eredu eta estereotipoak alde batera utziz eta onarpena eta komunikazioan oinarritutako harremanak sortuz.\nErrespetua eta enpatia landu, beste pertsonen larruan jartzen ikasi eta besteak kontuan hartuta jokatzen ikasi.\nModu honetan indarkeria sexistaren prebentzioan eta desagerpenean lagundu dezakegula iruditzen zait.\nETIKETAK #marina, Genero-indarkeria\nEgun hauetan, mugimendu ezberdinak deituta, hainbat kontzentrazio ikusiko ditugu gure hirietan eta herriko plazetan. Azaroaren 25ean biolentziaren kontra ekitaldi ezberdinak ere antolatuko dira eskola, udaletxe eta erakunde publikoetan. Baina nik galdetzen diot nire buruari ea nahikoa izango den eta gehiago egin ahal dugun.\nAste honetan beste pausu bat eman dugu gai honetaz. Genero eta estereotipo, genero-sistema, genero inposaketak, mitoak, gizartean dauden sinesmenak, genero indarkeria motak...Etenik gabeko gaitzaren aurrean gaude. Zer gertatzen da gure gizartean gero eta mobilizazio gehiago izan arren, aurten ere emakumeek milaka salaketa jartzeko jasandako tratu txarrengatik?\nEstatistikak kontutan hartzen baditugu, indarkeria matxista mundu osoan zehar dago hedatuta konturatzen gara. Eta indarkeria hau mota dezberdinetakoa da: fisikoa, psikologikoa, sexuala eta abar. Dimentsio handiko arazo baten aurrean gaudela argi dago non gazteek, adibidez, estereotipo sexistak mantentzen dituzten eta emakumeek askotan segurtasun eza eta autoestimu oso baxua bizi diren. Datuek esaten dute erasotutako emakumeak oso gazteak direla, batzutan, 18 urte baino gutxiago emakumeak.\nNik uste dut fenomeno horren kontra borrokatzeko esparru nagusietako bat hezkuntza dela. Guk, emakumeen aurkako indarkeriaren eliminazioaren alde lan asko egin ahal dugu. Eta gurekin batera, komunikabideek eta erakunde publikoek. Lagundu behar dugu dauden estereotipo sexistak desagertzean, batez ere, gazteen artean. Ikerketek esaten duten bezala genero indarkeria ikasten da eta, ondorioz, nire ustez desikasi ahal da. Emakumeen ikuspena bultzatu behar dugu inguru guztietan eta mikrobiolentziak, mikromatxismoak eta horrelako indarkeriak ezin ditugu onartu gure ikastetxeetan, honen progresioa abusu psikologikoa, eraso fisikoa, eraso sexuala eta, kasu larrietan, erailketak dela eta.\nBukatzeko azpimarratu nahi dut denon artean eskola seguruak lortzeko lan egin behar dugula, hau izan behar dela erronka nagusietako bat, pentsamendu patriarkala eta dauden bizimoldeak apurtu ahal izateko eta, batez ere, denon berdintasuna bermatu ahal izateko.\nHasteko moduan, zer iruditzen zaizue egoera hau aztertzen hasten bagara?\nMusurik ez, eskerrik asko\nETIKETAK #Marijose, Genero-indarkeria\nSare sozialak eta biok\nSare sozialetan murgilduta, eta erdi galduta. Hainbeste direnez!! Facebook eta Twitter ezagunak ziren niretzat, agian horregaitik erraz erabiltzeko ikusten ditut. Mobila erabiltzen dut bi sare sozial horiek ikusteko, beraz, nahiko erosoak iruditzen zaizkit.\nErabilgarritasuna kontutan hartzen badugu, burura etortzen zaidan lehen gauza eguneroko tresnak bihurtu direla da, azken garai hauetan modan daude, gaur eguneko bizitzarako, askotan, nahitanahiezkoak. Jendeak, orokorrean, gero eta gehiago erabiltzen ditugu tresna hauek, adin guztiko jendea topa dezakegu.\nBeste alde batetik, bakoitzak erabiltzen dituen sare sozialetan bere iritziak, interesak, nahiak,,, aldarrikatzen ditu, plazaratzen ditu, ikusgarri jartzen ditu bere "ezagunen" artean. Horregaitik, gure eskuetan daukagun gaia sare sozialetan egotea derrigorrezkoa ikusten dut.\nSareetan egingo dugun lanaren etekina hori izango da: gure ideiak, nahiak... aldarrikatzea, ezagutaraztea, ahal den eta jende gehiagori heltzea.\nNiretzat, ziberaktibismo hezkidetzailea hauxe da: sare sozialak erabiliz, gizarte hezkidetzaileagoa lortu. Askotan entzun dudan bezala: izendatzen ez dena, ez da esistitzen. Gaur egun, sare sozialetan, ziberespazioan ez dagoena, ez da esistitzen.\nETIKETAK #Amaiaa, Sare sozialak\nGenero indarkeria aztertzen\nEmakume izate hutsagatik jasaten dituzten tratu txar psikologikoak….\nGenero-indarkeria kulturala, estrukturala eta ideologikoa da.\nEmakumeen aurkako indarkeria oso errealitate konplexua da eta mundu osoko emakumeei eragiten die, maila sozial, adin, arraza edota erlijio guztietakoak. desberdintasunean oinarritutako sistema batean gizon eta emakumeen arteko harremanak eraikiak dauden moduan du bere jatorria.\nINDARKERIA SINBOLIKOA “jazarpen fisikotik harago, eta aztikeriaz bezala zuzen zuzenean pertsonaren gorputzetan eragiten duen botere mota bat da(Pierre Bourdieu).\nAzkeneko bloke honetan genero indarkeri mota guztiak aztertu ditugu eta denen artean zenbait kultura edo erlijiok emakumeei zuzentzen dien indarkeriaz hitz egin nahiko nuke. Aurreko asteartean, azaroaren 3an Berria egunkariak “ Zauririk gabe, orbainik ez” artikulua argitaratu zuen. Bertan , Euskal Herrian, genitalen mutilazioa pairatzeko arriskuan zeunden emakumeen kopurua ematen zuten:\n“Emakunderen datuen arabera, Araba, Bizkaia eta Gipuzkoan 11.00 dira ablazioa praktikatzen den herrialdetatik iritsi eta bertan bizi direnak eta horietatik 800 neskato leudeke mutilazioa jasateko arriskuan”\nHezkidetza lantzeko eta Genero indarkeria prebenitzeko planaren erronken atalean , erronka hau daukagu:\nE] Eskola-komunitate osoaren atxikimendua lortzea, genero-indarkeriari aurrea hartzeko, kasuak lehenbailehen detektatzeko eta biktimei arreta egokia eta eraginkorra emateko.\nGoian aipaturiko erronkak betebehar batzuk ematen dizkie hezkuntzan aritzen direnei : kasu horien detekzio goiztiarrean aritzea.Oso atal laburra izan arren, behintzat, ideia eta helburua baturik daude. Askotan gure begirada bikoteen artean gertatzen den indarkeriara zuzentzen dugu beste hauek kontutan izan gabe ( etxeko indarkeria litzateke, edo kulturala? ). Argi dago munduan eta beste kulturatan gertatzen ziren praktikak orain gure gizartearen parte direla eta horien inguruan ere hausnartu egin behar dugula.\nETIKETAK #nereaurizar, Genero-indarkeria\nErasotuak, irainduak, kolpatuak.\nSistema patriarkala mantentzeko tresna garrantzitsuena, indarkeriaren erabilpena da. Indarkeria adierazpen mota ezberdinak aurkitu ditzakegu; fisikoa, psikologikoa, sinbolikoa, sexuala… eta honek zapaldu/zapaltzailearen logika eta emakumeen eskubideen urraketa sistematikoa iraunarazten ditu. Agerian geratzen da, sexu-genero sistema kaltegarria dela; bi sexu eta genero bereizteaz gain, hauen arteko hierarkian oinarritzen delako. Gizona emakumeari gailentzen zaio, eta genero maskulinoa femeninoari.\nFamilia egitura izan daiteke indarkeriaren iturburua, honen bitartez hauspotzen baitira botere-harremanak, eta ondoren, botere hori jendarte-egitura guztietara hedatzen da.\nGenero Indarkeria, sistema patriarkalean emakume izateagatik, honen aurka egiten den indarkeria da. Kulturala, estrukturala eta ideologikoa da.\nIndarkeria Sinbolikoa, oharkabean ematen den indarkeria da. Emakume eta gizonen arteko ezberdintasunak erreproduzitzen ditu, eta estereotipoak areagotu.\nGure inguruan egunero ikusten dira indarkeria zantzuak. Parrandan, borrokan, lanean, ikasgelan, etxean, auzoan, kalean, maitasunean… Kasu hauek ez dira isolatuak, egunerokotasunean presente dauden elementua da eta gure esku dago hauek bistaratzea.\nGenero indarkeria eskolan lantzeko erronkak:\nHezkuntza komunitateari, genero indarkeria detektatzeko tresnak ematea.\nPrebentzioa eta detektazio goiztiarra.\nPertsonen garapen integrala, sexua edozein izanik,\nIkastetxeek leku segurua izan behar dute.\nCurriculumeko eta ikasmaterialetako edukiak berraztertzea\nProtokoloa martxan jartzea.\nHerriko mugimendu feministarekin sartzea.\nIkasturtez-ikasturteko lanari jarraipena ematea.\nBorroka guztiek pizten dute elkartasuna. Maite dugun hori defendatzean, hori bera maite duten guztiekin elkartasuna sentitu ohi dugu. Baina, indarkeria oso agerikoa denean, elkartasuna areagotu egiten da, gure ondoan dagoen edozeini erasotuz gero, gu geu sentitzen baikara erasotuak, kolpatuak.\nEmakume bati erasotzean,\nguztiok erasotzen gaituzte!\nGure genealogía feministak.\nETIKETAK #PaperezkOntzian, Genero-indarkeria\nHeteropatriarkatua egituratutako sistema oso bat da eta horren biziraupenerako egiturazkoak diren zapalketak sortu eta bultzatzen ditu. Egitura dikotomikoen bidez, menpeko harremanak sortuz eta zapaltzaile zapaldu paperak banatuz, hau da, gizonei boterea emanez eta emakumezkoari kenduz. Genero sistemak emakumeak sistematikoki eta hauen bizitzetako esparru guztietan zapaltzea eragiten du. Batzuetan agerikoak dira erasoak eta eraso gisa identifikatzeko erraztasunak daude, baina bestetan identifikatzea kostatzen zaizkigu eta gainerakoei ikustaraztea ere kostatzen zaigu, baina beti izango dira estrukturalak. Emakume guztiak kolektibo gisa zapalduak gara, sistemak duen tresneria osoa gu zapaltzeko diseinatuta dago eta horretarako gizonezkoari ematen dio boterea, gu zapaldu ahal izateko boterea. Zentzu horretan genero indarkeria emakumeon kontrako indarkeri mota oro dela esan dezakegu.\nEsan bezala eraso batzuk agerikoagoak dira eta beste batzuk sotilagoak, esaterako indarkeria sinbolikoa dugu identifikatzen eta ikustarazten zailena, izan ere indarkeri mota ororen oinarrian dagoena baita, erroko indarkeria. Indarkeria sinbolikoaz ari garenean, sistema heteropatriarkarraren gauzapen sinbolikoaz ari gara. Hor doa adibide bat:\nBerdintasun faltsuaren gizartean bizi garela esango nuke, eta horrek izugarri kezkatzen nau. Askotan entzuten dugu genero indarkeriari dagokionean asko aurreratu dugula eta egia da aurrera pausuak eman direla, baina diskurtso horrek beldurra ematen dit. Gaur egun politikoki egokia den diskurtsoa oso barneratua dugu “ emakumeon kontrako erasoak onartezinak dira“, eta badirudi posizio hori hartuta berdintasuneko gizartean bizi garela. Uste horrek indarkeria estrukturala edota sinbolikoa identifikatzeko zailtasunak eta oztopoak jar ditzakeela uste dut. Egun, inoiz baino gehiago, mikroskopioak jarri eta ezkutatu nahi dizkiguten eraso guzti horiek identifikatzeko lana geldiezina izan behar da. Eta guzti hori ikastetxeetan lantzeko erronka handiak ditugu, esaterako:\n· Emakumeon ahalduntze prozesurako tresna eta baliabideen eskaintza egitea, parte hartzerako espazioak sortuz, kolektibo zapaldu gisa agente aktibo bilakatuz etb.\n· Gizonezkoei sistemak ematen dien botere horren erabilpena emateari uko egiteko tresna eta baliabideen eskaintza.\n· Sistema heteropatriarkarraren logika kokatzea, sistema nola antolatzen eta zertarako antolatzen den ulertaraztea.\n· Erasoak identifikatzeko mekanismoak jartzea, eraso mota ezberdinak aztertuz.\n· Lehiakortasunetik elkarlanerako filosofian lan egitea.\n· Genero indarkeriako kasuei erantzungo dien protokolo bat diseinatu eta aurrera eramatea.\nETIKETAK #ane, Genero-indarkeria\nGENERO-INDARKERIAREN INGURUKO HAUSNARKETA\n*Gai honen materialetan agertzen diren estatistikak oso gordinak dira. Oso ohituta gaude zenbakiak, proportzioak eta horrelakoak entzuten eta, askotan, ez diogu erreparatzen horien atzean dagoen errealitateari, baina dokumentu hau HEZKIDETZA gai zabalagoaren barnean egonda, eta, dagoeneko landu ditugun hainbat materialak eragin digun sentipen horretan, modu esanguratsuagoan jaso ditut. Egitura gabeko gizarte baten ondorioa baino, egitura okerretan oinarritutako gizartearenak iruditzen zaizkit.\nIdeia batzuk azpimarratuko nituzke:\n*bai erasotutako emakume gazteen eta baita erasotzaile gizon gazteena ere (30 urte baino gutxiago), kopuru handia da, beraz, nahiz eta zabalduta egon berdintasunean aurrera goazela, datu objektiboek kontrakoa adierazten dute\n*neska askoren gizon oldarkorrekiko erakargarritasunak harritu egin nau\n* bikoteak neska KONTROLATZEA ONARTZEAK beste indarkeria askoren oinarria izan daiteke\n*”heroi bortxatzailea” eredua izatea gizonentzat, eguneroko mikromatxismoen oinarriaren adierazle bat izan daiteke\n*erlijioaren nagusitasunak eta honek ezarritako emakumeen menpekotasunak (obedientzia, apaltasuna, amabirjinaren eredua…) eragin izugarria eduki du gure kulturan\n*gizarteak erakusten die gizonei indarkeria erabiltzen, ez naturak\n*gaur egun proposatzen den emakumearen edertasun ereduak gorputz errealen gorrotoa eta emakumeen autoestimu eza dakartza\n*interesgarria da heterosexualak ez diren bikoteen arteko indarkeria izendatzeko polemika\n*gizonek ere parte hartzea genero ikuspegiaren heziketan garrantzitsua da, nahiz eta egoera batzuetan kosta izan KIDE bezala sentitzea\n*eskolak dituen erronken artean, “konfiantzazko eta segurtasun handiko espazioa bihurtzea” oso garrantzitsua iruditzen zait\n-GENERO-INDARKERIA emakume izateagatik emakumeen aurka egiten den edozein indarkeria-ekintza da (tratu txar psikologikoak edo fisikoak).\n-INDARKERIA SINBOLIKOA esplizitoki ikustezina dena, baino irudi, hizkuntza eta komunikabide desberdinetan erabiltzen den narratibaren bitartez transmititzen dena. Emakumeei gizonak baino gutxiago direla sentiarazten die, eta beldurra eta ahuleziaren sentipenak biziarazi. Horretarako, patroi estereotipatuak, mezuak, ikonoak, mitoak eta sinesmenak erabiltzen ditu.\nOso datu esanguratsua iruditzen zait azken ikerketetan gazteen KONTROLAREN inguruan adierazten diren emaitzak:\n-mutilen %33k onuragarritzat jotzen du bikotekidea kontrolatzea.\n-emakume gazteen %28ak aitortu egiten du bikotekidearen kontrolpean dagoela.\n“Kontrola, umiliazioa eta beste hainbat joeraren zergatia norbanakoarengan dago, ez teknologia berrien efektuan. Nerabe eta gazte guztiek erabiltzen dituzte teknologia berriak, baina bakarrik batzuek ezartzen dituzte gatazkan oinarritutako harremanak, eta bakarrik batzuek erabiltzen dute whatsappa eta mugikorra bikotea kontrolatzeko edota bikotea akuilatzeko, esaterako. Teknologia berriak eragile izango balira, modu transbersal batean gertatu beharko luke fenomenoak.”\nHorrela dio ALAZNE AIZPITARTEK, psikologa eta terapeutak, "Bikoteen Arteko Biolentzia" nazioarteko tesia burutu duena.\nArazoa ez dago, beraz, tresnetan (askotan esan nahi izaten den moduan), baizik eta tresna horiek ematen dituzten baliabideak direla medio, erabiltzen diren jarrera posesibo eta menperatzaileetan.\n*Egoera honen aurrean, eskolak zeregin garrantzitsua dauka. Honako erronka hauek azpimarratuko nituzke:\n-eskola-komunitate osoak bere gain hartu emakumeen aurkako indarkeria eragiten duten faktore desberdinen identifikazioa eta gainditzeko heziketa\n-zaintzaren etika landu, prestigioa emanez eta berdintasuna landuaz.\n-genero-ikuspegia erabili eskola barruko alderdi guztiak aztertzeko eta, baita ere, inguruan gertatzen direnekin.\nETIKETAK #motxane, Genero-indarkeria\nGenero indarkeriari buruz hausnartzen Egun haueta...\nASKI DA! GENERO-INDARKERIA...\nASKI DA! GENERO-INDARKERI...\nEmakumeen aurkako indarkeriaren gainean hausnarzte...\nASKI DA!GENERO-INDARKERIAREN INGURUKOHAUSNARKETA ...\nGENERO INDARKERIARIK EZZZZ!!\nGENERO INDARKERIAREN INGURUAN HAUSNARTZEN Orain d...\nEmakumeen aurkako indarkeriaren borroka Gaur egun...\nSex-genero sistemari buruz hausnartzen\nEMAKUMEEN AURKAKO INDARKERIARI EZ!\nSexu-genero sistemaren goraberak eta hezkidetzara...\nINFOGRAFIA, GENERO ESTEREOTIPOAK\nGenero Identitate anitzak eraikitzen askatasunean\nSEXU-GENERO SISTEMA SUNTSITZEKO BIDEAN\nSEXU GENERO SISTEMA ESKOLA GARAIKO JARDUERA FISIKO...\nSEXU-GENERO SISTEMARI BURUZ HAUSNARKETA\nGenero identitatearen inguruan zalantza dantza


Ostalaritzari bideratutako segurtasun neurriak azaldu ditu Getxoko Udalak - Deia\nBerehalako irekieraren aurrean\nOstalaritzari bideratutako segurtasun neurriak azaldu ditu Getxoko Udalak\nGETXO. Bihartik aurrera, maiatzak 11, orain arte itxita egon behar izan diren ostalaritzako establezimenduek pertsana igo ahal izango dute, deseskaladaren lehenengo fasean sartuko baita Euskadi. Hori dela eta, Getxoko Udalak ostalaritza sektorean segurtasuna bermatzeko neurriak ezaguarazi ditu.\nHorrela, aire zabaleko terrazak (bi horma edo gutxiagokoak) publikoarentzat berriz irekitzeko baimena ematen zaie gaur egun baimena duten, zerga-betebeharrak egunean dituzten eta administrazio-zehapenik jaso ez duten establezimenduei, baimendutako mahaien %50rekin (10 pertsona gehienez mahai edo mahai multzo bakoitzeko). Terrazaren okupazioa baimendutako mahaien % 50era mugatzen bada ere, baimendutako mahai kopurua bakoitia bada, ateratzen den kopurua gorantz biribildu ahal izango da. Mahaiak erditik gora gehitzeko aukera ere eskaintzen da, baldin eta hasieran baimendutako azaleraren barruan mahaien artean gutxienez bi metroko distantzia fisikoa errespetatzen bada, eta, gainera, terrazarako azalera handitu nahi duten establezimenduek Udalari dagokion baimena eskatu beharko diote, eta horrek egiaztatuko du bide publikoaren zati horretan oinezkoentzako espazioa proportzionalki handitzea bideragarria den.\nBaimen guztiek udal-ordenantza bete beharko dute mugei, ordutegiei eta legez ezarritako gainerako betekizunei dagokienez, eta baita Udal Jabetza Publikoa okupatzeagatiko Tasa arautzen duen Zerga Ordenantzan xedatutakoa eta Alarma Estatuari dagozkionak ere.\nGogoratu behar da sektore hori itxita egon den bitartean ez dela tasarik aplikatu eta ez direla izapidetuko, eta terrazak ezartzen direnean urteko azken hiruhilekora arte ez direla kobratuko.


kritiken hemeroteka » Argi bila\n« Lekukotasun zirraragarria | Poesiaren lurrean barrena »\nBizitza pilpirak / Manex Erdozaintzi-Etxart / Maiatz, 1994\nArgi bila Felipe Juaristi / El Diario Vasco, 1994-09-24\nBi omenaldi egin dizkiote aurten bertan Manex Erdozainzi-Etxarti. Uda haseran, bata, liburu hau aurkeztu zen egunean. Laguntalde dexentekoa bildu zen Baionako lokal batera haren lanari errepaso eman eta aztertzera. Uda amaieran, bestea. Kantari pilo batek parte hartu zuen, bakoitzak zuen onena emanez. Izugarri maite zuten Manez Erdozainzi-Etxart, franziskotarra, gizartearen alde eta, bereziki, euskararen alde hainbeste egin zuen gizona. Bi poema liburu argitaratu zituen bizi izan zen bitartean: Hinki Hanka (1978) eta Herri honen erraietan (1982).\nLiburu honetan, dena dela, hiru poema liburu aurkitzen dira,bera hil ondoren haren gelan aurkitu zituzten Bizitza pilpirak eta Nafarroari poema irekia, alde batetik, orain arte argitaratugabeak biak; eta Herri honen erraietan, bestaldetik, lehenago ere argia ikusia.\nMaiatzen edizio honek Itxaro Bordak eginiko hitzaurre bat dakar. Eta beste testu bat, hitzatze modura, Manez nor zen jakinarazten duena. Ondorengo testua hitzaurretik aterea da: “Herriaren oinarria den mitoa eraiki nahi duenak, eta manex Erdozainzi-Etxartek ez zuen besterik egin bere bizitza poetiko laburrean, inguruaren sendipen fisikoa jasan behar du, bai inplikazio eta bai mintaira aldetik. ostiraleko Donapauleko merkartuan erabiltzen zen/den euskararen oihartzunak ekartzen dizkigute orrialdeek, garaian garaiko mintz-moldeen lekukotasuna lumaperatzen duelarik poetak”.\nAipatuta dago, beraz, Manex Erdozianziren poetikaren lehendabiziko ezaugarria: hizkuntza hurbilaren erabilera, irakurlearekiko komunikazioa hobetzearren. Ez da arraroa, Itxaro Bordak, aipatzen duen bezala, kantari eta musika-talde batek baino gehiagok idazle horren poemak hartu izana. Baina badira beste ezaugarri batzuk, nabarmenak direnak ere, neurri handian. Bata da poemek duten indarra, beren mundu erreferenziala ez delako mundu abstrakto bat, oso konkretua baizik: herria, Euskal Herria. Beste poeta askok bezala (gaurregun gutxiago dira halakoak) gure herriaren defentsa egiten digu, baina ez ozenki, leunki baizik. Bestea da erritmoa: bizia oso, hitzen errepikapen markatuan oinarrituz, soinuen emetasunean murgilduz. Musikalitate handikoak dira.


“Ordutegi jarraiagaz gabiltza lanean, eskari guztiei erantzun ahal izateko” - Abadiño - Anboto.org\n“Ordutegi jarraiagaz gabiltza lanean, eskari guztiei erantzun ahal izateko”\nJoseba Derteano 2020-06-05 10:00\nOskar Elorriaga, Traña-Matienako Elorriaga bizikleta dendako arduraduna.\nTraña-Matienako Elorriaga bizikleta dendan bikoiztu egin zaie bizikletak konpontzeko eskaria, dendako Oskar Elorriagaren esanetan.\nZelakoak izan dira denda zabaldu osteko lehenengo egunak eta asteak?\nHasieran hitzorduak ematen hasi ginen, baina, denboragaz, beharrizanetara egokitu behar izan dugu. Orain ordutegi jarraiagaz gabiltza lanean, eskari denei erantzun ahal izateko. Hitzorduaren sistemagaz ezinezkoa da denera heltzea. Egoera normal bategaz alderatuta, bizikleta kopuru bikoitza dugu gaur egun biltegian.\nZure ustez, zerk eragin du eskari kopurua horrenbeste handitzea?\nLuzaroan etxean egon eta gero, jendea aire libreko kirola egiteko gogoz dago eta bizikleta modu erraza da horretarako.\nZein bizikleta mota ekartzen dizute gehien?\nMendiko bizikletak, beste ezer baino gehiago. Hasieran herritik herrirako mugikortasuna mugatuta zegoen eta jende pilaketak gertatzen ziren. Hori ikusita, jendeak bere herriko mendietara joko zuen beharbada, espazio zabalagoen bila, eta mendiko bizikleta da aproposena horretarako. Edozelan ere, mendiko bizikletak denerako balio du, mendian zein herrian ibiltzeko. Esaterako, egunotan guraso asko ikusten da euren seme-alabekin herri barruan bizikletan ibiltzen.\nBizikleta mota kuriosoak ekarriko zizkizuten.\nGaraje edo trastelekuetan urte askoan egondakoak dira asko. Esaterako, ekarritako bizikleta batek 40 bat urte ditu. Lehenengoetariko mendi bizikleta izango da. Batzuetan, bizikleta zaharrak eraberritzea erronka handia izaten da, kasu askotan ez direlako egiten bizikleta horiek behar dituzten ordezko piezak. Konponketa bereziak dira eta ikasi egiten da.\nZer komentatzen dute bizikleten jabeek?\nEtxean hainbeste denbora eman eta gero, naturagaz gozatzeko gogoa dutela, eta urte askoan bizikletan ibili barik egon eta gero, aspaldiko sentsazioak berreskuratzen ari direla berriro. Azkenean, naturagaz gozatzeko aukera eskaintzen du.\nKoarentenaren ondoren, bizikleta zaharrak konpondu eta berriro pedalei eragitea erabaki du jende askok\nJoseba Derteano eka 05 Durangaldea\nItxialdiaren osteko deseskalatze prozesuan, nabarmen hazi da bizikleta erabiltzaileen kopurua. Eskualdeko bizikleta dendak bisitatzea besteri...\n[BIDEOA] "Bizikleta zaharrak konpontzen ari da jende asko"\nAnboto eka 02 Iurreta\nIurretako Undarri Bike&Snow dendako Aitor Undagoitia lanez lepo dabil egunotan. Konfinamenduaren ostean, kirola egiten hasteko, etxean hautsa h...


Lakuako laberintuko bulego galdu bat: Literatur Liburugintza Bulegoa. Hiru mahai hutsen gainean telefono bana eta boligrafoz betetako poteak. Garaikoetxea etxekoandreentzat guapoa zeneko argazki ofiziala paretean zintzilik, bulegoan urteak pasatu ez balira bezala, nafarraren fotoa Ardantzarenagatik ordezkatua izan gabe.\nHiru funtzionari, bakoitza berari dagokion mahaiean. Emakumezkoa, etxetik ekarritako telebista nimiñoko programara begira, gantxiloa egiten duen bitartean. Harengandik gertuen dagoen gizonak tronboi entseiuan dihardu etengabe bere auzoko txarangarako. Hirugarrenak —poeta frustratu— gauez ttanttaka ara den grifoa dirudi, izkiriatzen ari den bertsoak ozenki errezitatzen.\nNEKANE.— (Gantxiloaz mahaia kolpatuz) Hago isilik txarangako tronboi zaztar horrekin!\nPERU.— (Tuuuu-u, tronboi zarata amatatuz) Mekaben, hire ditxosozko «Falson Fresk» hori agoantatzea ere badun ba! Ez hintzateke, ez, berehala errendituko horko pertsonaien aginpidea bahu.\nELADIO.— Ez egion kasurik egin, Nekane. Ez dun arrazoirik falta. Guk sikiera ez dinagu halako burrunbarik ateratzen. Morrosko horren turutarekin ez zeukanagu aterramendu onik, neska.\nPERU.— Beidok!, zuek biok bai majo konpintxatuta berriro ere! Amante asko zabiltzate azken aldi honetan. Ze uste duzue ba, honoko hau tontoa dela ala?\nNEKANE.— Handiagoak aditu behar genituen! Ni, gizon-erdi ere ez den poeta mixerable horrekin nahastea!\nELADIO.— (Lotsagorrituta) Aizan, aizan...\nPERU.— Baina Nekane, hori poeta!? Hiri bertsoak kantatzen dizkinala-eta, poeta? Enbusteroa bai galanta! (ELADIO parodiatuz) «Ai, ene jardineko flore ederra, ez da zurea xarma alferra! Bihotzean min dut, bihotzean min dut, bihotzean min dut. Zuregatik zorigaitz ankerra».\nELADIO.— Aaa, inorantziak ematen duen atrebentzia... A ze parea! Baina, arraioa, alferrik duk zerriei perlak botatzea. Ez dakizue ongi noren aldamenean zaudeten. Ni, ni nauk nobisimoen artean poetarik onena!\nNEKANE.— (Algaraka) Tira, tira, tira. Zaudete biok isilik, galduko dut-eta nire telenobela faboritoaren haria. (Pausa ondoren, telefonoa hartuz) Bedela? Bai... bai, Nekane anderea. Deskafeinatu bat faborez. Eta ez ezazula sakarina ekartzea ahaztu.\nPERU.— Sakarina, sakarina. Ai ze fina! Ipur masailak zaintzen akaso? (Tronboiari putz eginaz: tuuuuuu-u)\nELADIO.— Hobe huke tripontzi horrek hice zelulatzar adiposoak errejimenean ipiniko bahitu. Hi bai haizela paradako astoa! Jango huke baita...\nPERU.— Jana, jana-jana-jana. Zer moduz meriendatuko banu? (Telefonoz) Bedela? Bai... bai, Peru jauna. Hori da, bai, katilukada kafesne, beti bezala. Eta ez ahaztu kaxakada pastatxo ekartzea. (Tronboiari ekiten dio: tururuuuu-u).\nNEKANE.— (Berekiko, telebistatik begiak kendu gabe) Horrena inbidia zikina!\nELADIO.— Jontxo! (Pentsakor) «Ai ene ultramarretako kafea, zugan urtzea azukre koxkorraren xedea». (Telefonotik deitzen du) Bai... bai, Eladio jauna, bai. Nola asmatu duzu ordea? Bai, hori da, kafe doblea. Bai, eta azukre koxkor parea, zuk ongi dakizun bezala. (Fonoa eskegitzen du). Zein bizkorra gure bedela!\nPERU.— Eta zerbiziala, ezta? Esan ezak, esan ezak egia... Bapo asko entenditzen haiz hi horrekin! (Tronboiaz: tuuuuuu-a).\nNEKANE.— Ixo!, txarangako tronboi zaztar horrekin!\nBEDELA.— (Atea jo eta bulegora sartzen da besterik gabe) Arratsaldeon jain-ko-ak-di-zu-be-la. Hementxe dituzue... maaartxando kafelitoak!\nNEKANE.— Bazen ordua demontre! Dagoeneko hoztu ez direnean...\nBEDELA.— (Marmarka berekiko) Harritzekoa, motor-gorritxoak ezin mihingaina kieto utzi! Mutxurdin-sardinera-marizikin-ipurgorri-txolin hori!\nNEKANE.— ...eta sakarina ahaztuko zian gainera.\nBEDELA.— Tori Eladio, hemen zure azukre koxkor paredun kafe... bikoitza (irrifartxoa).\nNEKANE.— Hori al da edukazioa! Orain azkenak izango al dira ba lehenak!?\nPERU.— To!, eta aguanta-marea (turu-ruu).\nELADIO.— Ze-ze-zertara dator hainbesteko marmarra...?\nBEDELA.— (NEKANErengana) Har beza, har beza erreginak bere deskafeinatu sakarinatua... esssne bero-beroarekin. (Barrurako) Ji, ji, deskrematurik deskrematuenak ere ez lizkioke mitxelin-erroskila horiek finduko.\n(Kafeak zerbitzatzen ditu mahai bakoitzean. NEKANEk indar berriekin ekiten dio gantxiloari, betaurrekoak telebista pantailan arrimaturik; ELADIO euskal poeta sonatu baten poema plagiatua errezitatzen; eta PERUk, pasodoblea entseiatzeko putz egitean, polboroi apurrez zipriztintzen du ingurunea)\nBEDELA.— (Aukera galdu nahi ez eta, segidan) Zikina!\nPERU.— Errekristo, ez zarete nere kontrako konplotean arituko! (Tuuuu-tuu, polboroi gehiagoz erregariatuz). Ba kostatuko zaizue turuteroa izorratzea.\nBEDELA.— Jaunak, jaunak. Izan dezagun bakea. Eta on egin dizuela kafeak... (eta bere okotzerako) kontrako-eztarrian! (Irteteko keinua frenatuz) A! Ez dezadan ahaztu: kontseilariak gutun bat bidali du zuentzat. (PERUren mahai zipriztinduan uzten du kartazala). Arratsaldeon, jain-ko-ak-di-zu-be-la.\n(Kartazalaren aurrean ezikusiarena disimulatzen dute funtzionariek, gantxiloa egiten nahiz poema errepertorioa errezitatzen, tronboilari atorranteak jo-ta-jo segitzen duen bitartean)\nELADIO.— Ez al diagu gutuna zabalduko?\nNEKANE eta PERU.— Ze gutuuun!?\nELADIO.— Kontseilariak bedelari eskuratu omen diona...\nPERU.— Gutuna, gutuna. Sekula gutunik iritsi al duk hona!?\nELADIO.— Ba... ez, ez nik dakidala...\nNEKANE.— Zertan ari haiz orduan, txoro halakoa!\nELADIO.— (Minduta, PERUren mahaiera hurreratzen da eta kartazala irakurtzen du) Ez al da ba hau «Literatur Liburugintza Bulegoa»? (Alde batera eta bestera begiratuz) Ze bulego da hau? Non sartuta egon naiz orduan urte guzti hauetan? Ez al zidaten ba neri literatur liburugintzarako kargua eman?\nPERU.— Motell, motell, hartzak patxadaz. Gutun bat besterik ez duk.\nNEKANE.— Bai, kontseilariak Karibetik agurtuko gaitu postalen batez.\nPERU.— Bai, Karibetik. Asko jota formalidade single bat izango da.\nNEKANE.— Hori da, formalidade hutsa... formalidade hutsala. Zer izan zitekeen bestela?\nELADIO.— Jakina, jakina, alarma faltsua. Txepelkeria honegatik larritzea ere!\nPERU.— Nori bururatzen zaio. Aztoratu egin behar dik horregatik gizonak!\nNEKANE.— Ixo-ixo. Oraintxe dator-eta telenobelako onena.\nELADIO.— Hara, Peru, jozak tronpeta!, arraultzarikan ez badago hobe da-eta txorizoa erreta! (Tuuuu, tu-tu, turuu).\n(Bulegoko atea jo eta bedela sartzen da erantzunari itxaron gabe. Atzetik bi kankailu, buzo urdinez jantzirik, kajakada liburu dakartela)\nBEDELA.— (PORTEATZAILEei aginduka) Hortxe, hortxe bertan. Nahi duzuen lekuan. Eskubitan. Ez, han, beste izkina hartan hobe... Edo hementxe bestela. Hemendik hasi oraingoz, eta gero ikusiko dugu. Fale, goazen; goazemak, bizkor. (HIRURAk desagertzen dira heldu diren atetik).\n(Hiru funtzionariek harridurazko imintzioz begiratzen diote elkarri, eta hiruon begiak arestian bedelak ekarritako kartazalean paratzen dira jarraian)\nELADIO.— Eta kaxa horiek? Zer demontretarako ekartzen dizkigute orain?, hola bapatean?, abixatu gabe?\nPERU.— Eta nik zer zekiat, hi; ni ez honetan sartu.\nELADIO.— Nori esan behar zioat ba orduan.\n(Pausa. Instintiboki NEKANEri begiratzen diote gizonezkoek kontu eske gisan)\nNEKANE.— Et, et, et. Benetan nik ere ez dudala traste guzti hauekin zerikusirik...\n(Bienbitartean porteatzaile kankailuen sartu-ateraldiak behin eta berriro errepikatzen dira gero eta kaxa gehiago aparkatzen dutela bulegoan barrena. Zenbat eta kaxa gehiago ekarri orduan eta ernegu handiago funtaionariengan. PORTEATZAILEek berriz, familiaritate osoz agurtzen dituzte dagoeneko)\nPORTEATZAILEA 1.— Epa! Ez da makala dakarkigun karga.\nBEDELA.— Arin. Zoko honetan. Leku pixkat egin eta bata bestearen gainean pilatzen segi. Han aurrerago ere bai.\nPERU.— Baina, baina. Errediola, zertan ari dira gorila hauek. Nire partiturak txikitu arterainoko onik ez al duzue?\nPORTEATZAILEA 2.— Neri ez esan. Mandatua bete besterik ez dut egiten.\nBEDELA.— Begira haruntzago, ezkerralde hartan ere bazegok tokirik.\nNEKANE.— Eui! Telebistaren kablea desentxufatu didazula!\nPORTEATZAILEA 1.— Barkatu, barkatu. (Mahaia liburuz gainezka uzten dio)\nELADIO.— (PORTEATZAILE 2.ari) Aizu aixkide! Nork eman dizu nere «boureau» gainean eskua jartzeko baimena.\nPORTEATZAILEA 2.— Ba nik...\nBEDELA.— Aguro, arin, mogi. Kamioikada dugu oraindik zai. Hortxe, hori, ate atzean. (Ahapeka) A ze mutil puskak!, a ze giharreak! Hauek bai kulturistak, hauek!\nNEKANE.— (Oihuka) Nahikoa da! (DENAK paralizaturik geratzen dira). Ze-ze-ze konfusio da hau? Zer arraio dira kaxa guzti hauek? Ez da posible! Tamainakorik asmatzea ere!\nBEDELA.— Barkatu Nekane andereinoa, baina...\nNEKANE.— Ze barkatu eta ze demonio ordea!\nBEDELA.— ...ez dakit jakingo duzun, baina... kontseilariak instrukzio zehatz batzu eman dizkit... eta... sentitzen dut esatea... betetzea beste erremediorik ez dagoela. Beraz, ejem, badakizue jaunak, zuena da orain liburu guztion ardura eta... (PORTEATZAILEei) Baina zer egiten duzue por geldirik! Tira, gabiltzan arin, oraindik kamioi erdia falta zaigu-eta, aguro! (Berekiko) Ai ama, a ze izterrak!, a ze besoak!, a ze... (desagertu egiten dira).\nELADIO.— Banekien nik desgraziaren bat ekarriko zuela gaurko honek: goizean kotxea arrankatu dudanean katu beltz bat atera zaidak azpitik korrika; bulegora igotzerakoan aszensorean geratu nauk harrapatuta; eta bulegoko atea zabaltzearekin batera... hi!, txarangako gorbata hori distiratsuz mozorrotuta!\nPERU.— Egingo al duk ixiltzeko faborea behingoz. Erotu behar gaituela oraindik liriko madarikatu honek!\nNEKANE.— Bai halajaina! Baina ernegatzen hasia nagok ni ere. Telenobelako erromantze berria galdu diat, gantxiloa auskalo ze kaxaren azpian galdu den... Eta derrepente, tori!, ekartzen ditek liburu kargamentu bat eta allakuidaus! Hemen kristo guztiak eskuak garbitzen dizkik motell!\nPERU.— Honen kulpa guztia, literatoek zeukaten, neska. Eta deskuidatzen bahaiz «funtzionari potrosoaren» kontra idatziko diten gero!\nELADIO.— Ez pasa, hi...\nPERU.— Nola ez pasa! Hasten zarete poetak, hala, lapitzari punta atera, errima mordo bat egin... eta benga liburuak txurroak bezala kalera! Orain esango didak hik ezetz! Hoa popatik hartzera!\nNEKANE.— Ez, ez, hau ez zihoak inora. Bazegok hemen zer egina franko.\n(Halako batean kaxa andana jaurti eta jaurti pasten dira atetik. Bulegoan apenas geratzen da honez gero mugitzeko lekurik)\nBEDELA.— (Off) Bota beldurrik gabe, bota! Zenbat eta urrutiago hobe, lekua aprobetxatzeko! Bota beldurrik gabe!\nNEKANE.— Atekoaaak! Sosegatuko al zarete sekulaaa!\nPERU.— Bizi santu guztia pasatuko ditek hauek liburuen deskargan?\nELADIO.— Ai ene, ai ene!, tokatu behar zitzaigun ba deskalabroa!, hau desastrea!, katastrofea!, kaosa!\nNEKANE.— Hago ixilik behingoz, nerbiosa jartzen ari nauk-eta hainbeste mamarrokeriarekin!\nELADIO.— Desastrea!, katastrofea...!\nPERU.— Kakatzarra! Geratuko ahal da morrosko pare hori! Zaudetela kieto!, alto!!, edo sailburuari luzatuko dizkiot gure kexuak! Hauek ez zekitek ongi norekin ari diren...\n(Liburu gehiago erortzen da bulegora bata bestearen ondoren, BEDELAren aginduzko orru artean)\nELADIO.— «Zeus, Zeus, zergatik guri uholde hau?».\nPERU.— Itoko gaituzuelaaa!\nNEKANE.— Ezin diat gehiago agoantatu. Itxi behar zieagu atea edo gureak egin dik!\nELADIO.— Gutuna, gutuna, non da gutuna.\nPERU.— Barrikada, salbatuko bagara!\nNEKANE.— Atea, atea!\nELADIO.— Gutuna, gutuna, non da gutuna. "Gutuna da gure azken trena".\n(PERUk barrikadari ekiten dio beretik aterata, amorruz. Kanpotik botatzen dituzten kaxak eusten ditu izerdi patsetan, aldi berean barnekoez atea tapatzea lortuz. ELADIO eta NEKANE batzen zaizkio bulegoaren defentsan. Liburu kaxa guztiak ateruntz bultzatzen saiatzen dira)\nPERU.— Hona, hona! Ekarri batzuk, bultza hemendik, eutsi, hori duk-eta, ez errenditu!\nELADIO.— Ez gaituzte lurperatuko! Ez horixe!\nNEKANE eta PERU.— Irabaziko dugu!\nELADIO.— Ez dira sartuko!, ez!, ez! (...ala bai?).\nNEKANE.— Ixo eta bultza! Pixkat gehiago! Azken kaxak dituk, azken kaxak dituk! Ez etsi motellak!\n(Liburu kaxez gainezka geratu da bulegoa, denak atekaldera bultzatuta. Bulegoko beste puntan funtzionariak leher eginda, arnas estuka, beraiek eraikitako gartzelan atrapatuta. Isiltasun luzea. Telefono txirrinak jotzen du, hiruetarik inork hartzen ez duela. Errepikakor jarroitzen du txirrinak. NEKANEk telefono bat topatzea lortzen du azkenean)\nNEKANE.— (Deitzaileari ezer esateko denborarik eman gabe) Lagundu!


Belarmiñak taldeak “Haztearen izerdia” EPa argitaratu du | Nontzeberri\nHasiera/MUSIKA/Belarmiñak taldeak “Haztearen izerdia” EPa argitaratu du\nBelarmiñak taldeak “Haztearen izerdia” EPa argitaratu du\nIki Poliki (gitarra eta ahotsa), Eñaut Maiz (baxua eta ahotsa), Ilargi Agirre (bateria) eta Joxi Ubeda (gitarra eta ahotsa) dira Belarmiñak taldeko kideak, besteak beste, Lobo Electrico, Tortura Sistematika, Bukaera, Batzuk, Tanta, Hard Maon eta Perros Deshidratados-en aritutako musikariak. Agirrek Perlak eta Screaming George and the Hustlers taldeetan ere jotzen du.\nBada, laukoteak Haztearen izerdia lau kantuko EPa argitaratu berri du Bonberenea Ekintzak etxearen bidez. Diskoa binilozko hamar hazbeteko formatuan dago eskuragarri, barruan, gainera, CDa dator.Grabazioaz Karlos Osinaga arduratu da, eta Leire Zumetak koruak egin ditu. Azalaren diseinua Garbiñe Ubedak egin du.\nDiskoan bildutako lau kantuak gitarra sendoekin jantzitako pop doinuak dira, batzuetan indie-rock estiloaren dinamismotik edaten dute, eta beste batzuetan, berriz, giro lasaiagoak, folk kutsukoak, gailentzen dira, Balerdi Balerdik Sugar taldearen kantuak moldatuko balitu bezala.\nBonberenea Ekintzak diskoetxearen arabera, “Energia, kemen eta grina handia darie Belarmiñak taldearen kantuei. Power pop eta rock and roll kutsuko doinuak dira, indartsuak, eta leunak, aldi berean, melodia politez jantziak”.\nInformazio gehiago: bonberenea.com.\nJose Zugasti artistaren lana Eibarren ikusgai\nDantzari buruzko zikloa egingo dute Bilbon urrian


Mihiluaren jakintza galtzerdian\n2021-05-13 | Jakoba Errekondo\nLaguna ez den lagun batek jarri du horietako sare batean sasoi honetako bere amonaren esaera bat: “Zainzuriak biltzera bazoaz mihilu arbatxo batzuk sartu galtzerdietan, orain akainak igotzen dira-eta”. Nik zuzenean galdetu diot ea nongotarra zen amona, eta erantzuna Malagako Axarkiakoa, Espainian.\nFenologiaren zientziak asko erakusten du. Landareen bizimodua noiz eta nola garatzen den esaten digu: begia noiz puzten den, lorea noiz irekitzen den, hostoak noiz zabaltzen diren eta abar. Axarkian, Zarrakaztelun eta gure etxean ez dira zainzuriak (Asparagus officinalis) batera etorriko, seguru, baina zainzuriak mugitzen direnean, batean bezelaxe besteetan, akainak ere mugituko dira. Hortxe kulturen arteko trukearen elkar janztea, elkar elikatzea.\nMihilua (Foeniculum vulgare) ere badugu geurean. Izen asko du: anis-belar, milu-belar, mirilu-belar, mellu, miro, mieloi, mihulu, pukullu, erbasanta... Baten batek berbena izena ere jasoa du, berez, ia erabat, Verbena officinalis sendabelarrarentzako erabiltzen dena. Anado ere esaten diote, baita ezamilua ere, baina izen horiek gehienbat, aneta (Anethum graveolens) izendatzeko erabiliak dira. Xarpota ere esaten diote, Lapurdi aldean, baina ezkaia (Thymus vulgaris) izendatzeko erabiltzen da batez ere.\nAnisaren (Pimpinella anisum, zenbaitek anis-belarra honi esaten diote) familiakoa da, eta harekin lotzen dugun usain ederra du mihiluak. Osasunerako bere onura onena karminatiboa izatea da, hau da, digestio-aparatuan gasen sorrera murrizten laguntzen du, haizeak eta kolikoak gutxituz. Europako lehen unibertsitatetzat jotzen den Salernoko Medikuntza Eskolako (Schola Medica Salernitana) esaera klasiko batek hala dio: “Semen foeniculi pellit spiracula culi”( mihiluaren haziak ipurtzuloa irekitzea errazten du). Horretarako mihilu infusioa egin behar da; katilukada ur berotzen jarri eta irakiten hastean, aurrez motrailu edo zaparri batean xehatutako fruta koilaratxo bat eransten zaio. Katilu bana hartu bazkaldu eta afaldu ondoren. Libratzen laguntzen badu ere, beherako kirastun haizetsuak tratatzeko ere ona da.\nKatilukadaren erremedio bera erabiltzen da bularreko esnearen emana ugaritzeko. Sona handia du, baita ere, begien zaintzan, hanturak baretzeko batez ere. Espainiarrek mundu guztira eraman zuten, eta, agi danean, oraindik ere Argentinako panpan amek mihilua ahoan ibili eta hatsa bere umeen begietara botatzen dute.\nSugeek ere mihilua maite dute, izan ere azala berritu behar dutenean bera ferekatuz egiten omen dute.\nHauek eta landareen sendatzeko erabilera ederrak azaltzen ditu Pio Font i Quer botanikari, farmazialari eta kimikari katalan handiak 1962ko Plantas medicinales. El Dioscorides renovado liburu erraldoian. Mihiluarenean sugeak aipatzen ditu, baina akainik eta galtzerdirik ez.


«Urrats egingarri gehiago» ofizialtasunerantz | Kirola | Berria\nNoiz sortua: 2013-12-24 00:30:00\n«Urrats egingarri gehiago» ofizialtasunerantz\nGabonetako Euskal Selekzioaren futbol partidaren egunak hartu duen garrantziarekin kezkatuta dago ESAIT\n2013ko abenduak 24\nEuskal Selekzioaren ofizialtasuna lortzeko bidean orain arte egindakoa ez da nahikoa. Hori uste du Euskal Selekzioaren Aldeko Iritzi Taldeak (ESAIT). Bide horretan, Ofizialtasunerantz urrats gehiago leloa hautatu dute larunbatean, hilak 28, antolatu dituzten ekintzetarako. Euskal Selekzioa eta Perukoa lehiatuko dira San Mamesen Larunbat honetan. ESAITek, berriz, futbol partidatik harago joan nahi du aldarrikapenarekin. Bi ekintza antolatu dituzte horretarako: 12:30ean, Pagasarri mendiaren tontorrean, ofizialtasunaren aldeko herri argazkia egingo dute. Bestalde, 18:30ean manifestaldia egingo dute Areatzatik abiatuta. Aurtengoan ez dute txosnarik ez jairik antolatuko: «Ofizialtasunaren aldarrikapena, kirolaren praktika osasuntsu baten bitartez egin nahi dugu», adierazi zuen Egoitz Askasibarrek atzo ESAITek Bilbon egindako agerraldian.\nEuskadiko Futbol Federazioak urtero antolatzen duen futbol partidaren egunak hartu duen garrantziarekin arduratuta daudela adierazi zuen Askasibarrek: «Mozkor egun eta seriotasunik gabeko jai erraldoi bat bilakatu da». Euskal Selekzioaren aurka aritzeko hautatu duten arerioaren «profil eskasa» eta jokalarien aukeraketan dagoen «seriotasunik eza» nabarmendu zituen. Besteak beste, egunaren ezaugarritze hori ofizialtasunaren bidean estrategia argirik ez izatearen ondorio da, ESAITen ustez. Federazioari gaur egun egingarriak diren urratsak egiteko deia egin zion atzokoan: «Urrats gehiago egin behar ditugu». Instituzio publikoetatik egiten den inbertsio falta ere nabarmendu nahi izan zuten. «Politika publikoek muzin egiten diote hemengo ofizialtasuna eskuratzeko inolako saialdiri» adierazi zuen Askasibarrek.\nIaz Anoetan jokatutako partidan bengala eta suziriekin gertatutako istiluak ez berritzeko deia egin zuten: «Ekintza horiek kalte baino ez dio egiten ofizialtasunaren aldarrikapenari».\nEuskal Herria «espainoltzeko» kirolak duen egiteko nabarmendu zuen ESAITeko kideak. Horren adibidetzat jarri zituen 2020an Eurokopan Espainiako Selekzioa San Mamesera ekarri nahi izatea, 2014ko aurrekontuetan ofizialtasunaren aipamenik ez egotea eta Espainiako atletismo eta patinaje selekzioak Euskal Herrian egiteko dagoen asmoa. Askasibarren hitzetan, «ezin dugu eskuz zabalik jaso Espainiako selekzioa, euskal herritar guztion selekzioa izango balitz bezala». Gainontzeko nazioek bezala, Euskal Herriak ere selekzio propioa izateko eskubidea duela aldarrikatu nahi izan zuten beste behin ere.\nDe Marcos, Illarramendi eta Torres lehen aldiz ariko dira selekzioarekin


Bergarako autobus geltokiko lanak, martxan - Bergara - Goiena.eus\nBergarako autobus geltokiko lanak, martxan\nJulen Iriondo 2017-01-16 14:31\nHerriko bidegorri sarea osatzeko lanen barruan, autobus geltokiko irisgarritasuna hobetzeari ekin diote. Geltokiko lanekin batera, haren ondotik pasako den bidegorri zatiarenak ere egingo dituzte.\nBergarako Udalak herriko bidegorri sarea osatzea "funtsezkoa" ikusten du, "herritarren eguneroko mugikortasunarentzat ezinbesteko elementua baita". Honela, herri barruan falta diren bidegorri zatiak osatzeari ekin dio, eta Gipuzkoako Foru Aldundiaren ardurapean Antzuolatik Urteaga kalea artean egingo den bidegorriari jarraipena emango dion autobus geltokia arteko zatiaren lanak hasi dituzte.\nLehen egitekoa autobus geltokiko berrantolaketa izango da; mugikortasuna hobetu, asfaltatu berria egin, plataformaren berritzea eta margotzea. Berrantolaketa obrek autobus zerbitzuari eta erabiltzaileei ez die eragingo Udalak azaldu duenez, eta zerbitzua beti bezala mantenduko da.\nGeltokiko lanak amaitzean, bidegorria bera egiteari ekingo zaio. Asfaltos y construcciones Morga SL enpresa egiten ari den lanak lau hilabeteko epean amaituko dira eta obraren aurrekontua 144.668 eurokoa da.


Trumpek NATOko kideei eskatu die defentsara bideratzeko BPGaren %4 | Mundua | Berria\nTrumpek NATOko kideei eskatu die defentsara bideratzeko BPGaren %4\n2024rako %2ra igotzea da egungo xedea, baina, aurreikuspenen arabera, soilik hamabost herrialde iritsiko dira kopuru horretara. 29 estatuek «entrenamendu misio bat» jarriko dute martxan Iraken\nNATOko kide diren herrialdeetako estatuburu eta gobernuburuetako batzuk, atzo, Bruselan, helikoptero bati begira. IAN LANGSDON / EFE\nBruselara iritsi eta berehala, Donald Trump AEB Ameriketako Estatu Batuetako presidenteak protagonismoa bereganatu nahi izan du, nazioarteko goi bilera guztietan bezala. Eta lortu egin du, horretan esperientzia handia baitu. Kontua da orain ea protagonismo horrek zerbaitetarako balioko dion, izango al duen haren mesederako ondorio praktikorik. NATO Ipar Atlantikoko Itunaren Erakundearen urteroko bileran argi zuten AEBetako presidentea proposamen berri batekin iritsiko zela Belgikako hiriburura, eta hala izan da: NATOko kideek BPG barne produktu gordinaren %4 defentsara bidera dezaten nahi du orain Trumpek. Gainontzeko 28 gobernuburu eta estatuburuek ez dute harriduraz hartu AEBetako presidentearen eskari berria eta berriz ere eztabaida bere eremura eraman nahi izana. Baina, lerro artean bada ere, agintariek iradoki dute keinuetan arreta jartzea dela garrantzitsuena, eta horrelako hitzei kasu askorik ez egitea. Trumpen nahi horri erantzuteko, erakundeak orain arteko «aurrerapausoak» aldarrikatu ditu bi eguneko hitzorduaren lehen bilera amaitzean. «NATOren lanak fruituak eman ditu; emaitzak hor daude, eta gure ia mila milioi herritarrak seguru sentiarazten jarraitzeko konpromisoa dugu», adierazi zuen atzo NATOko idazkari nagusi Jens Stoltenbergek.\n2014ko goi bileran adosturikoaren arabera, 29 estatuen helburua da 2024rako euren BPGaren %2 bideratzea defentsa gastuetara. Gaur-gaurkoz, 29 estatuek argi dute ezinezkoa izango dela kopuru horretara iristea, eta, aurreikuspenen arabera, hamabost herrialdek soilik lortuko dute zenbaki hori bideratzea. Aurten, 29 estatuetatik bostek izango dute gastu hori —AEBak, Greziak, Estoniak, Erresuma Batuak eta Letoniak—, eta beste hiru kopuru horretatik hurbil izango dira —Polonia, Lituania eta Errumania—, NATOren datuen arabera. Beraz, kontuan harturik 29 estatuak ez direla iritsiko ehuneko horretara 2024rako, Trumpen erakundeko aliatuek ezinezkotzat jo dute AEBetako presidentearen nahia. Ikusteko dago, ordea, gaurko bileraren ostean konpromiso hori hartzeko prest egongo diren, praktikan saiatuko ez diren arren.\nOraingoz, eta gaurko bileraren emaitzaren zain, badirudi Trumpek ez duela arreta handia jarriko haren proposamenean. AEBek gastatzen duten diru gehien kideen artetik —BPGaren %3,5, Trumpek egindako eskaria baino gutxiago—, eta NATOko indar nagusia izan dira historikoki. Baina AEBetako presidenteari ez zaio komeni Europako aliatuak estutzea, eta horixe bera gogorarazi zion aste honetan Europar Kontseiluko presidente Donald Tuskek: «Trump laztana, AEBek ez dute Europa baino aliatu hoberik izango. Estima itzazu zure aliatuak».\nGiro horretan, NATOko idazkari nagusiak onartu zuen desadostasunak daudela aliatuen artean, baina nabarmendu zuen «aurrera» doazela. Hori justifikatzeko, gogorarazi zuen azken urteotan handitzen ari dela defentsara bideraturiko gastua, aurreko urteetako beheranzko joeraren kontrara: «NATOk frogatu du garrantzitsua dela Europarentzat eta munduarentzat».\nDesadostasunak desadostasun, kideek zenbait neurri adostu zituzten atzoko bileran: Bagdaden eskariari erantzunez, Iraken «terrorismoari» aurre egiteko «entrenamendu misio bat» jarriko dute martxan, eta kuartel gehiago eraikitzeko konpromisoa hartu dute, esaterako. Stoltenbergen iritziz, erabaki horiek NATO «indartu eta bultzatu» egingo dute.\nAlemania kritikatzea izan zen Trumpek arreta bereganatzeko estrategiaren lehen plana. Eta hori egin zuen goi bilera hasi aurretik: Errusiaren morroi izatea egotzi zion Berlini, Alemanian erabiliko duten energiaren ia %70 Errusiatik iritsiko baita —Gazprom enpresaren Nordestram II kanalaren bidez—. AEBetako presidentearentzat «ez da bidezkoa» Alemaniak milioiak ordaintzea Errusiari energia hartzeko AEBak Errusiaren kontrako borrokan dirua inbertitzen ari diren bitartean. Adierazpen horien ostean batzartu zen Merkelekin, eta hitzordua bukatzean adierazi zuen «harreman oso-oso ona» duela Alemaniako kantzilerrarekin, nahiz eta jakina den bi agintarien arteko harremana ez dela oso ona.\nGaurko bileran, Errusia eta Vladimir Putin presidentea izango dira eztabaidagaiak —zehazki, kontinente zaharrean duten gero eta eragin handiagoa—. Hori mehatxutzat du Mendebaldeak eta, beraz, baita NATOk berak ere. Atzo zabaldutakoaren arabera, erakundeak tropa gehiago bidaliko ditu Baltikoko herrialdeetara, Errusiari presio egiteko. Goi bilera horren ondoren batzartuko dira Trump eta Putin, astelehenean, Helsinikin.


Horrela pasatu da 21. Korrika Hondarribitik - Bidasoko Hitza : Bidasoko Hitza\nIkusi 21. Korrikak Hondarribian egin duen ibilbidea, argazkitan.\nGauez iristen denean aurreikusten zaion atzerapen txikiarekin, ordu bata eta erdiak aldera iritsi da 21. Korrika Hondarribira. Hamabi ‘kilometro’ egin ditu herrian, 830.etik 841.era, biak barne. Lekuko aldaketak, baina, gehiago izan dira. Batetik, hiru kilometro konpartituak zirelako, eta bestetik, ibilbidearen zati guztietan esku aldaketa asko izan direlako.\nMagiaz betea itzuli da aurten Korrika Hondarribira, eta ohiko erantzun bikaina eman diote hondarribiarrek AEKren lasterketa mundialari.\nKorrika Alde Zaharra 01\nKorrika Alde Zaharra 1\nErlazionatutako edukia[BIDEOA] Lekukoz lekuko, 21. Korrika HondarribianHauek dira 21. Korrikako Hondarribiko lekukoak[GALERIA] Horrela joan ziren Korrikaren aurrekoak[GALERIA] Formatu Txikian ala Gaztean, beti da handia


Zure ordenagailua pre-2016 da? Ezin duzu asko kontatu.\nEskertuko genizuke Microsoft-ek "Windows 7 aurkako borrokan" jartzen duela kasua.\nMicrosoft gero eta gehiago, ilusioa iritzia lortzen Internetetik hainbat egun segurtasun istilurik iraunkorrak, noski, beraz, gehiago nabarmen luzeagoa lehenengo egunetan baino jarri ahal izango dugu. The Redmond erraldoi horrek adituek ondorioztatu Meltdown eta Spectre lehen aldaera (CVE 2017-5753 eta CVE 2017-5754) zein apala eragin dezake, nahiz eta azken hutsunea (CVE 2017-5715) bigarren bertsio bat izan da erabiltzaileen ordenagailuetan moteldu askoz erabakigarriagoa. Intel arabera, hiru kezkatuta daude, AMD zen lehena bakarrik ezagutza Spectre berri emateko zorgindutako. Goikoaz gain, Microsoft-ek laburbildu zuen zer espero daitekeen adabakietatik:\nWindows 10 unitate berriago baterantz (Skylake, Kaby Lake edo beranduago) normalean digitu bateko dezelerazioa sortzen du, erabiltzaile gehienek ez dute aldea ikusten milisegundotan neurtzeko.\nAurreko urteko CPU (Hasnam 2015 edo zaharragoa) sistema eragile beraren abiadura murrizteko abiadura handiagoa sortzen du zenbait puntutan, eta jende gehiago ohartuko da ordenagailua erritmo askoz hobea dela.\nNahikoa okerragoa da Windows 8 eta ezagunena Windows 7 (!). Hemen, 2016 prozesadore gehienentzat, erabiltzaile gehienek milisegundotan neurtzen dituzten potentzia-galerarik nabarmenenak izango dituzte.\nWindows Server-ek, bereziki IO aplikazio intentsiboetan, deceleration esanguratsua erakutsi dezake Intel oinarritutako prozesadore guztiekin. Hemen, seguruen segurtasun arriskua eta abiadura galeren arteko harremana kontuan hartu nahi duzu.\nMicrosoftek azaldu duenez, Windows sistema 10 pre-sistemen sistemak sistemako deiak erabiltzea ahalbidetuko du, hobeto ulertuko baita konexio honetan desabantailak badira. Beste arrazoi Intel-en etxearen inguruan dago, Skylake-ren arkitektura aurreratuagoarengatik: inplementazio especulatzailea askoz ere kontrolagarria izan daiteke, eta tsunamiaren konponketa modukoa da.\nGainera, garrantzitsua da KB4056892 eguneratze metatua (Specter / Meltdown arazoa konponduko luke) AMD makinak Bigarren mailako efektu larriak erakutsi eta aldi baterako gogora ekarri zuen. Berrien arabera, gai nagusia K8 arkitektura, Athlon 64 eta Athlon 64 FX da.\nBerriro idatzi nuen berriro. Biak Specters AMDek eragindakoak ziren, Meltdown bakarrik mantendu Intel.\nEsan dugunez, S2en stand ofiziala AMD makinetan erreproduzitu ezin zutena zen leherketa izan zen. Ba al dakizu orain?\nEd.: Ikus dezaket, TPU da.\nLotura galdu dut. AMDren deialdi ofiziala izan zen, han hasi zen.\nGutxi batzuk gehitzen dira:\n- "AMD, gure ezagutzaren arabera, lehenengoan bakarrik" - Aplikazio gisa, Specter-en lehenengo aldaera kontutan hartu dut. Uste dut argudioa dela Meltdown-en, non AMD-k ez du aipatzen zerrenda lehenena; eta logikoki zenbakitutako oharra aplikatuko litzateke.\n- "AMD makinen aurkako bigarren mailako efektuak erakutsi" - Ez da AMD makina guztiak, baizik eta sistema zaharrak (K8 eta aurrez makinak) soilik. Gutxienez elkarbanatu info honek hainbat lekutan - non ezin duzu (adibidez:. PCW) han original lotura bat partzialki albiste itzulia delako ahaztuta "batzuk zaharragoak" adjektibo.\nDena den, uste dut MSk Win7 / 8 sistema hobetuko duela. Just like eta nola inprimatu Win10 orain arte, horrelako zerbait imajinatu dezakezu ...\nOrain exekutatu dut MS foroa, benetan 99% K8 jabeek kexatu.\nEskerrik asko, aldatu egin dut.\nLehenengo anime sortu izan zen arrazoi batengatik azken minutuan I - delako errepikapena dela uste dut - bi nahasten dira, esaldiaren aldatu. AMD-ren kasuan, nahiko Bestela estu-lipped MS, ez zehazki euren proc kezkatuta mota buruz.\nWindows 7-en, gogoratu nion hura orain dela asko zela ...\nAMD gaiak lehen aldiz ph idatzi zuen! Sistemaren arazo larrienetako sistema zurrumurruak zituztela baieztatzen zen, edo beste istori edo foro batean, MS-k kritikatu duen deskribapen tekniko txarra K8-i buruzkoa zen eta lehenago zetorrena K10-etik datorrena delako error.\nEd.: Hello, idazten ph K8 (forum K10 en makinak dira, esan zuen haiekin guztiek eskubidea izatea), baina n-HWSW ere idatzi du MS urteko 10 forum K8 makina hori akats batzuk adierazten dira.


Tresnak - Ekimenak - Irungo Udala\nBateratzea / Ardurakidetza\t/\nTresnak eta ekimenak\nEusko jaurlaritzako Enplegua eta Gizarte Gaiak Saileko "BATERATU uztartzearen alde onak" webgunea enpresentzako, sindikatuentzako, langile autonomoentzako eta besteen kontura lan egiten dutenentzako tresna bat da; familia, lana eta bizitza pertsonala batera eramateari buruzko informazioa lortzeko eta hausnarketa egiteko gune bat izan dezaten.\nGainera, Bateratu + web guneak kontsulta pertsonalizatuak egiteko aukera eskaintzen du.\nEnpresak kontzientziatzea familia, lana eta bizitza pertsonala kontziliatzeak badituela onurak –laneko giroa hobetzen da, absentismoa, txandakatzea eta bestelako arazoak murrizten dira- eta hori guztia azken finean errentagarria dela enpresarentzat.\nSindikatuak kontzientziatzea kontziliazioa eta orduei buruzko malgutasuna sartzea negoziazio kolektiboan beharrezko dela.\nAutodiagnostiko tresna, enpresa bakoitzean kontziliazioaren egoera eta beharrak neurtzeko.\nKostu-onuren tresna, kontziliazio neurri bakoitzak dauzkan ekar ditzakeen onurak lege-testuekiko estekekin lotzeko.\nNeurri bakoitzean – laguntzak, diru-laguntzak, hobariak - egin behar diren tramiteei buruzko atala, bai enpresentzat bai langile autonomoentzat bai besteren konturako langileentzat- dokumentu ereduekiko eta legezko testuekiko loturekin.\n"Nire plana" atala, enpresen arteko kontziliazio plan bat lantzeko tresna-gida bat da. Plan honetan kontuan hartzen dira dauden neurriak ezagutzera emateko dauden mekanismoak, ebaluatzeko prozedurak eta eta neurrien jarraipena, pertsonalaren aldetik eta lortutako emaitzen aldetik.\nGizonduz, Eusko Jaurlaritzaren ekimen aitzindaria da eta Emakunde- Emakumearen Euskal Institutuak bultzatzen du. Atari honen xedea da gizonen parte hartzeaz kontzientziatzea eta beraien inplikazioa bultzatzea emakumeen eta gizonen arteko berdintasuna lortzeari begira.\nEmakumeen eta gizonen arteko berdintasuna lortzeko eta emakumeenganako indarkeriaren aurka sentsibilizatuta dauden eta konpromisoa duten gizonen kopurua handiagotzea.\nEmakumeen eta gizonen arteko berdintasun gaiari buruzko prestakuntza duten gizonen kopurua handiagotzea.\nGizonen ardurakidetza areagotzea etxeko lanetan eta pertsonen zaintzan.\nGizonduz ekimenaren barruan, hainbat eremutako 27 gizonezkok "Euskal gizonen eskutitza, berdintasunaren alde eta emakumeenganako" eskutitza sinatu dute.\nEskutitzaren sinatzaile izan nahi baduzu, nahikoa izango da bat egiteko inprimaki hau osatzea.


Neuronen arteko sinapsi indartsuak memoria osasuntsuaren ezaugarria da\n2007an M-ζ proteina kinasak (PKM-ζ ingelesezko sigletan) ikerlarien arreta bereganatu zuen memoriarekin erlazionatuta zegoela baieztatu baitzen saguetan, eulietan eta itsas bareetan eginiko zenbait ikerketak. Todd Sacktor-ek (SUNY Downstate Medical Center, AEB) zuzendutako lan horietan ZIP gisa ezagutzen den peptidoa zerebroko hipokanpoan txertatu eta PKM-ζ entzimaren aktibitatea blokeatu zuten, animalietan memoria galerak eraginez. 2011an, genoman PKM-ζ entzimaren hainbat kopia zituen birus batekin infektatu zituzten saguak eta oroimena areagotu egiten zitzaiela baieztatu zen. Ikerketa horiek guztiek iradoki zuten epe luzerako memoria ez zela ez estatikoa eta ez egonkorra, moldagarria eta entzima bakar baten menpekoa zela baizik.\nHorren harira, Johns Hopkins Unibertsitateko (AEB) Richard Huganir ikerlariak PKM-ζ proteinaren funtzioa ikertzeko beste lan bat zuzendu du. PKM-ζ eta berarekin erlazionatuta dagoen PKC-ζ proteinentzat knockout diren sagu-enbrioiak diseinatu dituzte eta euren memoriaren azterketa egin du bere ikertaldeak. Kaliforniako Unibertsitateko (AEB) Robert Messing-en taldeak ere esperimentu berdintsua egin du independenteki. Nature aldizkarian argitaratu gisan, sagu-talde bietako batek ere ez du memorian gutxitasunik azaldu. Messing-en animaliek beldurrarekin, objektuekin, tokiekin eta mugimenduekin erlazionatutako memoria ongi garatu dute eta Huganir-en datuek azaltzen dute normal funtzionatzen duela epe luzeko potentziazioak, hau da, memoriaren funtsa den sinapsien arteko indartzeak. Gainera, talde biek ikusi dute ZIP peptidoarekin oraindik ere posiblea dela memoria ezabatzea, nahiz eta animaliek PKM-ζ izan ez.\n“Gure emaitzek adierazten dute PKM-ζ proteinak memorian zerikusia izan dezakeela, baina ez dela oroimenaren erregulatzaile nagusia egungo literaturak adierazten duen bezala”, adierazi du Huganir-en taldeak. Sacktor-en aburuz, ordea, “emaitzak ez dira hain harrigarriak beste generen batek faltan den genea konpentsatu ahal izan duelako”, generen bat ezabatuta duten sagu-enbrioietan normala den bezala. Susmoa du PKM-ι eta PKM-λ proteinak erlazionatuta egon daitezkeela memoriaren babes-mekanismo honekin.\nHala ere, Hunganir-en taldeak PKM-ζ genea droga-dosi baten arabera ezabatzen zaien saguak diseinatu ditu. Horrela, normal hazi ziren enbrioietatik eratorritako sagu helduetan entzima ezabatzeko modua izan dute. Drogaren menpe hazitako saguen epe luzeko potentzazioa ez da kaltetzen, adieraziaz PKM-λ ez dela funtsezkoa memoriaren funtzionamenduan.\nArizonako Unibertsitateko (AEB) Lynn Nadel-en hitzetan, “emaitzek ez dute adierazten PKM-ζ garrantzitsua ez denik, baina egoera uste baina konplexuagoa izan daiteke, bestelako bidezidorrak egon daitezke”. Alta, beste bidezidor horiek misterio hutsa dira oraindik ere, PKM-ζ proteinaz gain ez da pista askorik eta Huganir eta taldekideak ZIP peptidoaren benetako ituen bila ari dira orain. Neurozientzietako ikerketa-esparru interesgarrienetakoa da memoriarena eta Alzheimerra bezalako gaitzei aurre egitea helburu, emankorra suerta liteke datozen urteotan.\nHungarnir-en jatorrizko publikazioa\nMessing-en jatorrizko publikazioa